text:
1.Amazi meza cyane.Ibintu byiza bitemba, ndetse no kugabura ibicuruzwa byarangiye.
2.Byihuse cyane, imbaraga za mehaniki yibicuruzwa byarangiye.Ibikorwa byiza byigiciro.
3.Gufatanya neza: menya neza ko ibicuruzwa bidahungabana n'umupira muri transit.
4. Gutandukana neza: gutatanya neza bituma fibre itatana neza iyo ivanze na sima ya sima.
5. Ibintu byiza byumubiri nubumara: birashobora kunoza cyane imbaraga zibicuruzwa bya sima.
1. Ingaruka zo gutangiza no kwagura ibirahuri bya fibre bishimangira beto ya fluor.Kunoza imikorere ya anti-seepage ya beto.Kunoza imikorere yubukonje bwa beto.Kunoza kurwanya no gukomera kwa beto.Kunoza uburebure bwa beto.
2. Ikirahuri cya fibre gihuza umurongo wa sima, ikibaho cya gypsumu, ibyuma byikirahure, ibikoresho bikomatanya, ibikoresho byamashanyarazi nibindi bikorwa byo kubaka ibicuruzwa, bishobora gushimangirwa, kurwanya ibishishwa, birwanya kwambara kandi bikomeye.
3. Fibre yibirahuri ifatanya n'ikigega, igisenge cyo hejuru, pisine, pisine, ruswa itunganya imyanda irashobora kuzamura imibereho yabo.
1. E-Glass Chopped Strands kuri pp / pa / pbt ipakirwa mumifuka yubukorikori cyangwa imifuka iboshywe, kwihanganira ubushuhe bwiza hafi 25kg kumufuka, imifuka 4 kumurongo, ibice 8 kuri pallet hamwe na 32 kuri pallet, buri pallet iba yuzuye kugwiza firime nyinshi hamwe no gupakira.
2. Toni imwe n'umufuka umwe.
3.Ushobora guhindurwa ukoresheje ikirango cyangwa 1kg umufuka muto.


c: text/html

text:
Niba wumva koko ushaka kugira ubumenyi buhanitse mu bijyanye no gusomana,hano hari uburyo 6 naguhitiyemo bwo gusomana,Ariko ni hagati y’abakundana “igitsina gabo n’Igitsina gore”.
1.Somana amaso yawe afunze “uhumirije” :
Gusomana uhumirije ni kimwe mu bintu byiza bituma uryoherwa uri gusomana,kuko icyo gihe uba uri gusomana bikurimo atari ibyo uri kwihingamo.Tekereza nk’ubu uri gusomana n’umuntu amaso yawe afunguye na yiwe afunguye,mbega ibintu bitaba ari byiza namba,kuko ico gihe biba byerekana ko muri kwikizanya.Wowe uzagerageze nunjya gusomana n’umuntu ufungure amaso yawe maze musomane nk’igihe kigera ku masegonda agera ku 120,Maze uzongere ufunge amaso maze umusome amasegonda agera kuri 80 uzumva itandukaniro.
2.Wikwita ku minwa gusa :
Abantu benshi baziko gusomana ari ku minwa gusa,Burya niba utari ubizi gusoma umuntu ku bice bimwe na bimwe biri ku mubili cyane cyane nko ku ijosi,akananwa,amazuru,bituma umuntu arushaho kuryoherwa nicyo gikorwa muri gukora cyo gusomana,wowe n’usomana n’umuntu wikwita ku gice kimwe gusa.
3.Musome Witonze :
Gusomana si urugamba uba uriho,kandi n’iminwa iba yoroshye,Bityo niba uri gusomana n’umuntu w’ibishyiramo ingufu kuko bishobora no kubabaza uwo muri gusomana aho kumuryohera,wowe wimukubaho umunwa cyane ugomba kubyoroshya.
4.Umunwa wo hasi ba ariwo wibandaho cyane :
Umunwa wo hasi niwo munwa ushobora kwibandaho cyane mu gihe uri gusomana n’umuntu kuko niho hashobora gutuma agira ibyiyumviro birenze,gusa ugomba kubikora nawe wumva ko wirekuye koko.
5.Menya uburyo ugomba gutwara uwo muri gusomana :
Ubundi gusomana ntabwo ari ibintu utekereza gutya uri kumwe n’umukunzi wawe ugahita ubikora,ahubwo niba bigenze gutyo banza nawe umushire muri ibyo bihe ubundi mwese mubikore bibarimo,kandi wirinde kwirukanka,mutware buhoro buhoro ari nako mu gihe muri gusomana mugenda muhindura mukurikije uruhande amazuru yararimo.
6.Ururimi :
Ururimi ni intwaro ikomeye yo gusomana.Niba uri gusomana n’umuntu gerageza gukoresha n’ururimi,icyo gihe uzaba uri gutuma agira ibyiyumviro bindi,koresha ururimi mu bindi bice byo mu kanwa ndetse no ku gutwi.Ugutwi ni kimwe mu bintu bishobora guhindurira umuntu ibyiyumviro mu buryo bugaragara,Kandi nukoresha ururimi bizaha ibyishimo birenze umukunzi wawe.

robotstxt: allowed

filter: keep


text:
Minisiteri y’ibidukikije iravuga ko ihangayikishijwe n’aborozi bagaburira inka ubwabtsi butuma zisohora ibyuka byangiza ikirere.
Aborozi bavuga ko ayo makuru ari mashya mu matwi yabo, icyakora ngo bafashijwe kubimenya no kubona ubwiza budateza ikibazo, ngo babyubahiriza.
Abashinzwe kurengera ibidukikije bavuga ko mu bibahangayikishije mu guhangana n’iyangirika ry’ikirere, ngo harimo n’ibyuka bigihumanya birimo na Gas methane inka zisohora mu gihe zuza.
Ikigo gishinzwe ubuhinzi n’ubworozi cyo kivuga ko intandaro y’iki kibazo ari ubwoko bw’ubwatsi aborozi bagaburira inka, maze bigatuma mu gihe yuza isohora uwo mwuka wangiza ikirere .
Mu gice cy’intara y’uburasirazuba cyane mu turerere twa Nyagatare,Gatsibo na Kayonza niho hagaragara umubare munini w’inka kandi ubworozi bwabo ahanini bukorerwa mu nzuri, kandi harimo ubwoko bunyuranye bw’ubwatsi inka zikaburisha zidatoranya.
Bamwe mu borozi twaganiriye bavuga ko usibye kurazwa ishinga no gushaka ubwo bazi ko ari bwiza mu rwego rw’umusaruro n’ubuzima bw’inka, ngo ibyo by’ubwangiza ikirere n’ubutacyangiza ntabyo bazi.
Sebudandi Steven utuye mu murenge wa Murundi mu Karere ka Kayonza, agaruka kuri iyi ngingo agira ati “ Aha hari ubwoko bunyuranye bw’ubwatsi bwa kimeza nk’umutsina, umukenke, ivubwe n’ubundi. Ubwatsi bubi tuzi ni Umutsina kuko bukura amenyo inka kandi ntibunatange umusaruro, ibyo rero byo kwangiza ibidukikije ntabwo tubizi .”
Naho Rutagarama Apolo utuye mu karere ka Gatsibo we yagize Ati” Ubwatsi bwiza nzi ni Ivubwe, Kikuyu Grass n’umukenke cyangwa se umucaca. Ubu ndikubashakisha ngo mbutere mu rwuri rwange kuko butanga umukamo mwiza, ariko ibyo kwangiza ikirere byo nibwo nabyumva.”
Mupenzi Mutimura umuyobozi ushinzwe imirire y’amatungo yuza muri RAB, avuga ko ubwo bwoko aborozi bafite mu nzuri ngo ubwinshi muri bwo ari ububi, ariko ngo hari gahunda yo gsobanurira abo borozi bagafashwa no kubona ubwo bwiza butaboneka ku bwinshi.
Ati “ Dushishikariza aborozi kugaburira inka ubwatsi butuma igogora rigenda neza, ubwo bwatsi ni nk’ivubwe ibyitwa Brachiaria mu ndimi z’amahanga, iyo inka iburiye igogora ntirigora kandi no mu gihe yuza bituma nta byuka birimo gase methane bisohoka. Ikindi tubasaba kuzigaburira ibinyamisogwe nabyo biba byiza mu gihe inka yabirishije.
Mupenzi yongeyeho ko hari gahunda yo gufasha aborozi kubona imbuto y’ubwo bwatsi. Ati “ Ni gahunda n’ubundi twatangiye aho dushaka ko nk’uko izindi mbuto z’ibihingwa zituburwa ,no ku bwatsi naho twatangiye gutubura imbuto yabwo dufatanyije na ba Rwiyemezamirimo ,nabo kugirango bajye babugeza ku borozi . “
U Rwanda ruvuga muri gase methane yoherezwa mu kirere, 24% byayo ari iba ituruka ku nka kubera ubwatsi ziba zariye ,ngo byose ingaruka bigira ni ugutuma habaho ubushyuhe ,izuba cyangwa imvura nyinshi ,utaretse n’indwara z’ibyorezo, umuntu ahanini akaba ari we bibera umuzigo.
U Rwanda ruvuga kandi ko muri 2030 nibura ibi byuka rwohereza ruzaba rumaze kubigabanura ku kigero cya 38%, binyuze mu nzira zirimo no gutera ubwatsi inka izajya irisha ntisohore gase methane nyinshi, gusa ariko icyakoma mu nkokora iyi ntego ni uko imbuto y’ubu bwatsi igoye aborozi kuyibona.
Inkuru ya Eugenie Nyiransabimana/Radio&Tv10


text:
U Bushinwa bwamuritse gari ya moshi nshya yo mu bwoko bugezweho bukoresha rukuruzi (Maglev), yitezweho kugendera ku muvuduko uruta uw’izari zisanzwe kuko uzaba ugera kuri kilometero 620 ku isaha.
Iyi gari ya moshi yo kwerekana uko izindi zizaba ziteye yamuritswe tariki 13 uku kwezi imurikirwa mu Mujyi wa Chengdu, mu ntara ya Sichuan. Ifite metero 21 z’uburebure gusa abashakashatsi bavuze ko izo gari ya moshi nizikorwa zizaba zifite uburebure bwa metero 165.
U Bushinwa nicyo gihugu cya mbere ku Isi gifite imihanda miremire ya gari ya moshi zigezweho kandi zihuta kuko ingana na kilometero 37 000.
Gari ya moshi ya mbere yo mu bwoko bw’izihuta kandi zigendera kuri rukuruzi (Maglev) yageze mu Bushinwa mu 2003. Yagenderaga ku muvuduko wa kilometero 431 ku isaha.


text:
Ujya ukunda kubona hari abantu amafoto akunda kuba ari meza, ariko wowe wakwifotoza ukabona ayawe ntago araba meza nkuko ayabandi aba ameze maze ukibaza impamvu ibitera. Humura ntago ari wowe ufite icyo kibazo wenyine kandi icyiza nuko bitagoye kugirango nawe amafoto yawe ajye aza ameze neza.
Dore ibyo gukurikiza kugirango amafoto yawe aze ameze neza.
1.Menya ubwiza bwawe aho buri.
Ikintu cyambere nukumenya ubwiza bwawe aho buri ubundi ube aribwo ugaragaza cyane ku ifoto, niba uziko useka neza buri foto yawe gerageza guseka, kandi ubwire nugufotora akore kuburyo kumunwa wawe hagaragara, niba uziko uteye neza gerageza uhagararare kuburyo bugaragaza uko uteye.
2. Gerageza kwirekura.
Ikindi kandi gerageza kwirekura, uhimba pozisiyo zitandukanye maze uhagaragarare mu buryo butandukanye bityo nugufotora bizatuma afotora amafoto atandukanye, uhagararare wicare urambye usutame, uryame hasi uburyo bwose.
3.Garagaza ibyiyumviro byawe.
Kugirango ifoto ibe nziza bisaba ko ugaragaza ibyiyumvo byawe, niba ushaka ko ifoto yawe iba nziza garagaza uko wiyumva niba ubabaye ubabare bigaragare, wishaka guseka mu ifoto bitakurimo, nanone niba wishimye ishime bigaragare.
4.Gerageza kutareba muri camera.
Irindi banga ryo kwifotoza ifoto nziza ni ukwirinda kureba muri camera, gerageza ujye wifotoza amafoto ureba n’ahandi ugaragaze udushya.
5.Kwambara neza.
Iki cyo ni ngenzi cyane kuko iyo  ushaka ko ifoto yawe igaragara neza ugomba  kugerageza kwambare neza, kandi nanone muburyo bwawe uzane udushya mu myenda yawe ariko utagombye kwigana undi muntu kuko abantu bose ntago baberwa n’ibintu bimwe.
6.Irinde kwifotoreza mu mwijima.
Reba neza igihe camera igiye kugufotora kandi nanone ntiwifotoreze mu mwijima cyangwa ahantu hatagera urumuri, ifotoreze ahantu hagaragara niho hava ifoto nziza ariko nanone ntujye utantu hari hari kuva izuba ryinshi nukuvuga wikwifotoreza mu cyerekezo cy’izuba.
7. Ifotoze nkaho nta muntu ukubona.
Gerageza ubyiyumvemo, wifotoze nkaho nta muntu uri kukubona bityo bizatuma nukureba ku ifoto yawe azakubonamo impano idasanzwe.
Ibi nibyo ugomba gukurikiza kugirango umenye kwifotoza neza ariko byumwiharikowibuke aho uri n’abantu muri kumwe ntuzabe uri mu bantu bakuze ngo wifotoze nk’umuntu uri mu cyumba cye cyangwa muri salo ye.
source:Ireberomag.com


text:
Pastor Jacques Bagaza ubarizwa mu Itorero rya Zion Temple Dallas muri Leta Zunze Ubumwe za Amerika, uherutse gushyira hanze indirimbo ye ya mbere igaragaza amashusho, kuri ubu yasohoye amashusho y'indi ndirimbo 'Ijambo ryawe rirarema' yakoranye na Chance Mbanza wo muri Alarm Ministries.
Mu kiganiro na INYARWANDA, Pastor Jacques Bagaza yavuze ko iyi ndirimbo 'Ijambo ryawe rirarema' irimo ubutumwa burema ibyiringiro mu bantu ikanababwira ko 'Imana isohoza icyo yavuze'. Yanavuze ko ubutumwa burimo bwanahumuriza abantu bagizweho ingaruka na Coronavirus. Yayanditse agendeye ku Ijambo ry'Imana riri muri Bibiliya rivuga kuri Lazaro aho yarwaye akaremba, agapfa, Yesu akaza kumuzura.
Ati "Ni indirimbo ifite ubutumwa cyane cyane bwo kuremamo abantu ibyiringiro cyangwa se kubatera intege ubereka ko icyo Imana ivuze kiraba. Nibanze cyane ku nkuru ya Lazaro wo muri Bible aho yarwaye araremba arapfa. Bakomeza gutuma kuri Yesu, Yesu aje asanga yapfuye, ahageze avuga ijambo rimwe, ati Lazaro zuka cyangwa byuka va muri iyo mva. Lazaro ahita yumva. Ni ho tuvuga ngo ijambo ry'Imana rirarema, ribeshaho ndetse rizura ibyapfuye. Ijambo ry'Imana rituma ibyataye agaciro bibaho".
Pastor Bagaza wa Zion Temple Dallas yasohoye amashusho y'indirimbo 'Ndagarutse' anavuga kuri Apotre Gitwaza-VIDEO
Pastor Jacques Bagaza ari gukora cyane muri iyi minsi
Pastor Jacques Bagaza avuga ko hari ibanga ndetse n'imbaraga zikomeye mu ijambo ry'Imana, bityo abantu bakaba bakwiriye kuryizera, bakiringira Imana ko ibyo yababwiye ntakabuza bizasohora. Yavuze ko n'ubwo abantu babona bidashoboka, ariko ko uko byagenda kose, icyo Imana yavuze kiba. Ati "Icyo Imana ivuze kiraba, n'iyo abantu baba babona bitakibaye". Yatuye iyi ndirimbo ye abantu bose bari mu bihe bigoye ndetse biruhije cyane, abategereje amasezerano yabo n'abagizweho ingaruka na Covid-19.
Chance Mbanza yumvikana muri iyi ndirimbo ya Pastor Bagaza
Pastor Bagaza na Chance bahuriye mu ndirimbo 'Ijambo ryawe rirarema'
REBA HANO 'IJAMBO RYAWE RIRAREMA' YA PASTOR BAGAZA FT CHANCE


text:
Ikigo gishinzwe ubumenyi bw’ikirere mu Rwanda cyasohoye isesengura ku mvura iherutse kwangiza byinshi
Mu itangazo rishyizwe ahagaragara ku mugoroba wo kuri uyu wa mbere tariki 23 Mutarama 2017, n’Ikigo cy’Igihugu gishinzwe Ubumenyi bw’Ikirere (Meteo Rwanda), harimo igisa n’isesengura ry’icyateye imvura yaguye mu ijoro ryo Kuwa Gatandatu Taliki ya 21 Mutarama 2017, mu Mujyi wa Kigali no mu majyepfo y’Intara y’Uburengerazuba ivanzemo umuyaga ikangiza ibintu bitandukanye.
Meteo Rwanda ivuga ko iyi mvura yagwanye umuriri mwinshi bitewe n’uko hari haciyeho iminsi izuba riva bikaba byaratewe n’ubuhehere bw’umwuka bwiganje mu kirere cy’u Rwanda bigatuma hagwa imvura nyinshi.
Ubwo buhehere bw’umwuka ngo bwaturutse mu majyepfo y’Africa.
Muri iri tangazo ryashyizweho umukono n’umuyobozi mukuru w’iki kigo bwana Semafara Ntaganda John, Meteo Rwanda yanahise itangaza uko ikirere gihagaze kuva ku tariki ya 21 kugeza kuya 31 Mutarama 2017.
Kigali: Mu mujyi wa Kigali hateganijwe imvura iringaniye mu bihe bitandukanye izumvikanamo inkuba.
Intara y’Uburasirazuba: Hazarangwa imvura nke cyane cyane mu turere twa Ngoma, Kirehe, Bugesera na Kayonza.
Intara y’Amajyepfo: Hazarangwa imvura nke izumvikanamo inkuba.
Intara y’Amajyaruguru: Hazarangwa imvura nke irimo inkuba cyane cyane mu turere twa Musanze na Burera.
Intara y’Uburengerazuba: Hazarangwa n’imvura nke irimo inkuba.
Iki kigo kandi kivuga ko abaturarwanda bose by’umwihariko abahinzi bakwiye kumenya ko imvura irimo kugwa muri ino minsi atari iy’itangira ry’igihembwe cy’ihinga, hakizezwa ko hazatangwa icyegeranyo kigaragaza imigwire y’imvura y’igihembwe cy’ihinga B (Werurwe-Gicurasi 2017) bitarenze taliki ya 15 Gashyantare 2017.
Uwakenera ibindi bisobanuro akaba yahamagara umurongo utishyurwa 6080.
Christophe Hitayezu


text:
Gutangiza Caritas mu mashuri ya Kiriziya Gatorika bizafasha abana b’abanyeshuri biga mu mashuri abanza n’ayisumbuye mu burezi bw’imyaka 9 na 12 kubabonera ibikoresho by’ibanze mu buzima bwabo bwa buri munsi kugirango barusheho kwiga neza.
Padiri Baganineza Fidele ushinzwe amashuri Gatorika muri Paruwasi ya Ndera akaba n’umuhuzabikorwa w’icyo gikorwa avuga ko mu ibarura ryakozwe babonye abana batishoboye bagera muri 318 bagomba gufashwa muri Caritas babaha ibikoresho by’ibanze byo kubafasha kwiga neza.
Ati“ Twarebye ibibazo bafite n’uruhare rwa buri wese mu kubikemura ndetse twigira inama yo gusaba inkunga hirya no hino kugirango dutangize iki gikorwa cyo gutangiza Caritas mu mashuri ngo bizafashe abanyeshuri b’abakene.
Avuga ko buri murezi yasabwe amafaranga maganatanu (500frw) ku gihembwe, ababyeyi basabwa umusanzu w’amafaranga maganabiri ku gihembwe (200 frw) ayo mafaranga akazajya mu kigega cya Caritas mu kigo cy’ishuri.
Igikorwa cyo gutangiza Caritas mu mashuri ya Ndera, cyabimburiwe no gusura ibigo by’amashuri 2 aribyo GS St Charles Lwanga Musave na GS ya Ndera. ufite abanyeshuri barenga ibihumbi bine maganinani na mirongwinani na birindwi (4 887).
Muri iki gikorwa hatuwe igitambo cya Misa na Padiri Twizeyumuremyi Donatien umuyobozi wa Caritas y’Arikidiyosezi ya Kigali, ababwira ko gutangiza Caritas ari ugutangiza ibikorwa by’urukundo mu mashuri.
Yifashishije Ivanjili ya Matayo 25,31-46 ivuga ku rubanza rw’imperuka. Yabajije abana ati“Yezu akubajije ko hari umurwayi wasuye? hari umukene wahaye akenda cyangwa agapira? Hari umukene wahaye amazi yo kunywa? Waba warasuye umurwayi? Igisubizo cyawe nicyo kizagucira urubanza, ubone ijuru cyangwa ujye mu muriro w’iteka“.
Yabashimiye ko babaye aba mbere mu gutangiza Caritas mu mashuri bafatanije n‘abapadiri, abarezi, inzego zibanze, ababyeyi n’abanyeshuri. Yabasabye kujya bibuka bagenzi babo, ababwira ko ibyo bafite nabo babikeneye.
Yasabye abana baturuka mu miryango yifashije kugira icyo bigoma kuko badasabwa byinshi, uretse fanta 1, amandazi 2 na bombo 1 kandi mu mwaka wose ko bihagije kugira ngo bagenzi babo bafashwe.
Inkunga yabonetse mu gutangiza iyi gahunda ingana n’amafaranga miliyoni imwe n’ibihumbi ijana na mirongwitanu na bibiri na maganane na mirongwitanu y’u Rwanda (1,152,450 frw). Naho ituro ryabonetse ni amafaranga ibihumbi makumyabiri n’icyenda maganane na mirongwitatu y’u Rwanda (29.430 frw). Aya mafaranga akaba yarahawe abana bakennye biga mu ishuri ribanza rya Jurwe.


text:
Ruhango: Abayobozi baramara ukwezi bakorera mu baturage babakemurira ibibazo
Ubuyobozi bw’Akarere ka Ruhangoi bwatangije gahunda y’ukwezi kw’imiyoborere myiza, aho bamara ukwezi bakorera mu baturage, ngo babakemurire ibibazo banaganire ku buryo bwo gukorana n’inzego kugira ngo birinde gusiragira mu manza.
Abayobozi mu Karere ka Ruhango bose kuva ku ya 5 Nzeri 2022, barimo kugendera hamwe mu modoka nini (bus) bari kumwe n’abayobozi b’imirenge bose, hakurikijwe site bagennye yo gukemuriraho ibibazo bizanwa n’abaturage.
Bimwe mu bibazo abaturage barimo kugenda bagaragaza bishingiye ku manza zaciwe ariko ntizirangizwe, ubuyobozi bukaba bwagiye busuzuma impamvu zitarangijwe hagashyirwaho amatariki yo kuzazirangiza.
Hanagaragaye kandi ibibazo by’ingurane ku mirima y’abaturage ahanyujijwe amashanyarazi cyangwa imiyoboro y’amazi, abaturage bakaba babwiwe ko hagiye gukorwa ibarura ry’ibyabo byangijwe, bakishyurwa n’akarere kuko bavugaga ko REG na WASAC ari bo bangirije abaturage.
Ku bibazo bijyanye n’amakimbirane mu miryango no kuba hari abaturage bapfa imitungo, umuyobozi w’Akarere ka Ruhango, Habarurema Valens, yavuze ko hakomeza ibiganiro byo kwigisha abaturage uko babana mu mahoro n’uko bakwirinda amakimbirane.
Mukangano Brigitte, umwe mu bakemuriwe ikibazo avuga ko bishimiye kuba ubuyobozi bubegera, bukumva ibibazo byabo kuko wasangaga ahanini bipfira mu nzego zo hasi, aho bakoresha ikimenyane cyangwa icyene wabo.
Agira ati “Hano umuyobozi w’akarere n’abo bamwungirije baratuganiriza bakumva ikibazo cyacu mu gihe mu midugudu uhasanga munyangire cyangwa munyumvishirize na ndakuzi, ariko hano turisanzura tukavuga ibibazo byacu bikumvikana”.
Meya Habarurema avuga ko hari igihe koko umuturage aba atumviswe neza n’inzego zimwegereye, bikaba byiza iyo bamusanze akisanzura ku bo afitiye icyizere kurushaho, kandi ko bitanga umusaruro.
Agira ati “Umuturage koko ashobora kuba afite ikibazo inzego zo hasi ntizigikemure uko abyifuza, ariko hano turi ikipe ngari yunganirana umuturage akumvwa kandi ibibazo bye bigakemuka”.
Asobanura ko buri kibazo cyakiriwe kigakemurwa gikorerwa raporo ya nyuma (Closing Report), igaragaza imiterere yacyo n’uko cyakemuwe, kandi ko ari n’umwanya wo kwigisha abaturage kubaha amategeko no kwereka abayobozi uburyo bwo gukemura ibibazo, kuko hari aho usanga abaturage bakomeza kwikomeraho ku myanzuro y’uko ibibazo byabo byagiye bikemurwa mbere.


text: Hermcol Molybdate Umutuku uzwi kandi nka Chrome Vermilion na Molybdate Umutuku.PR104 yacu Molybdate Orange pigment itanga igicucu gitukura (orange, umutuku n'umutuku) bitagaragara kumucyo ugaragara.Ibyiza birimo ubworoherane bwo gutatana hamwe nuburinganire buhebuje.Ibicuruzwa nibyiza gukoreshwa mumarangi yinganda.Nubwoko bwa pigment ya opaque ifite umuvuduko mwinshi, umuvuduko ukabije wubushyuhe, hamwe nubukungu bwiza, molybdate orange isanga isoko ryingenzi mubikorwa byo gutwikira, cyane cyane birangira inganda.molybdate orange yasimbuwe mubikorwa byinshi byo gusiga amarangi no gutwikisha ibintu bihenze cyane, ariko bidafite ubumara, pigment organic nka benzimidazolone orange mubwubatsi, kubungabunga inganda, hamwe nibikoresho byose byumwimerere bikora amarangi.


text:
Ese uzi igitumye abantu baba abakene mu buryo bw’umwuka? menya byinshi utaruzi
Kuriki cyumweru twagiriwe Ubuntu bwo gusangizwa ijambo ry’Imana na mwene data GAHAMANYI Jean Baptiste yatangiye ashima Imana ko yamwongeye ikindi gihe cyo kuboneka mwiteraniro hamwe n’abacepie/nne yakomeje atubwira ubuhamya bwe akiga mu mashuri y’isumbuye agira ati “Imana yangiriye neza nimuka…
426 total views
Kurikirana Amateraniro yo kucyemweru tariki 27/12/2020 Cep Ur Huye
Iteraniro rya tangiye saa mbili nigice, turamya no guhimbaza Imana dufashijwe na Eli elyon woshipteam . Umuyobozi witeraniro ni Francine iteraniro yatangije dushima imana ko yabanye natwe ikaturinda nindirimbo ebyiri zo mugitabo 111 gushimisha (yesu ndagukunda) ndetse ni 102 mugakiza…
866 total views
CEP-UR HUYE yijihije umunsi mukuru wa Noheli kuruyu wa gatanu
Aba cepien/nne bo muri kaminuza y’ u Rwanda twishimiye ko umwami Yesu yongeye kuvukira mu mitima yacu, ese ninde wasa nawe YESU mu isi cyangwa mu ijuru? Amavi yose apfukame mwami ushyirwe hejuru. Aho abakristo bose baribishimiye uyumunsi babihamisha kuririmbira…
642 total views
Ese dukwiriye kwita ku muhamagaro wacu? menya byinshi utaruzi
Mwene data ukwiriye kuba icyo waremewe kuba cyo. Mbese Ni ukuvuga ngo ukwiriye kuba mu mwanya Imana ishaka ko ubamo, kuko muri iyi minsi hakenewe abantu bari mu mwanya wabo. Aha wakibaza uti”ese ndimumwanya nkwiriye kubamo”. Abantu benshi muri iki…
650 total views
Si ubwoko, si inkomoko bigira icyo bimara mu buzima bw’ umuntu. Ese ikigira umumaro Niki?
Yuda Mwene Yakobo, yari umutoni kandi ku Mana, Kandi koko reka atone yari afite isumbwe kurenza benese. Abayuda bari bafite icyo barusha abandi muburyo bwose. Icya mbere Nuko babikijwe ibyavuzwe n’ Imana, Ubwo Yuda turamushakiraho ibyasezeranijwe cyangwa ibizaza tutazi ikindi…
817 total views
Amafoto : Abanyeshuri barangije kaminuza basengeraga muri CEP-UR-HUYE basezeye
Kuri iki cyumweru, Umuryango ukorera Umurimo w’Imana muri kaminuza y’U Rwanda ishami rya Huye uzwi ku izina rya CEP-UR-HUYE washimiye abashoje amasomo yabo muri kaminuza muri uyu mwaka wa 2020. CEP-UR -HUYE yashimye ukuntu bitanze bagakora Umurimo w’Imana ahantu hatandukanye…
1,272 total views


text:
IKIGANIRO | DOGITERI GENE HWANG
Umuhanga mu mibare asobanura imyizerere ye
Dogiteri Gene Hwang yavukiye mu mugi wa Tainan muri Tayiwani, mu mwaka wa 1950. Ni umwarimu w’imibare muri kaminuza nkuru ya Chung Cheng muri Tayiwani, uri mu kiruhuko cy’iza bukuru. Nanone yigeze kwigisha muri kaminuza ya Cornell muri Amerika, anahakorera ubushakashatsi mu ibarurishamibare. Yamaze imyaka myinshi ari umwe mu bantu banditse ibitabo byinshi by’ibarurishamibare, kandi n’ubu aracyabyandika. Akiri umusore, yari azi ko ubuzima bwabayeho biturutse ku bwihindurize, ariko nyuma yaho yaje guhindura uko yabonaga ibintu. Nimukanguke! yagiranye ikiganiro na we, imubaza ibirebana n’akazi akora n’imyizerere ye.
Ni iki wigishijwe ukiri muto?
Ku ishuri batwigishaga iby’ubwihindurize, ariko ntibadusobanuriraga neza uko ubuzima bwabayeho. Igihe nabaga najyanye n’ababyeyi gusengera mu idini rya Tawo, nategaga amatwi ibyo abarimu b’iyobokamana bigishaga, maze nkababaza ibibazo. Icyakora ibisubizo bampaga nkumva ndanyuzwe byabaga ari bike cyane.
Kuki wahisemo kwiga imibare?
Igihe nari mu mashuri abanza, nakundaga imibare cyane, kandi nakomeje kuyikunda n’igihe nari ngeze muri kaminuza. Jye mbona iyo usobanuye ibintu wifashishije imibare, ari bwo byumvikana neza cyane.
Ni iki cyagushishikarije gusuzuma witonze inyigisho z’Abahamya ba Yehova?
Mu wa 1978, Abahamya ba Yehova batangiye kwigisha Bibiliya umugore wanjye Jinghuei, rimwe na rimwe nkajya kumva ibyo bamwigisha. Icyo gihe twabaga muri Leta Zunze Ubumwe za Amerika. Nigaga ibirebana n’ibarurishamibare muri Kaminuza ya Purdue yo muri leta ya Indiyana. Jinghuei we yari yaramaze kubona impamyabushobozi y’ikirenga muri fiziki.
Ni iki cyagushishikazaga muri Bibiliya?
Nakundaga cyane inkuru yo muri Bibiliya ivuga ukuntu isi yateguwe neza kugira ngo iturwe. Iyo nkuru yo mu Ntangiriro ivuga iby’iminsi itandatu y’irema, irumvikana kandi isobanuye neza. Mu by’ukuri, nta ho ihuriye n’ibivugwa mu migani y’imihimbano ya kera. * Nubwo byari bimeze bityo ariko, namaze imyaka runaka ntaremera ko hariho Umuremyi.
None se kuki utahise wemera ko hariho Umuremyi?
Kwemera ko hariho Umuremyi byari kugaragaza ko ntashyigikiye imyizerere yo mu idini nakuriyemo
Impamvu ntahise mbyemera ni uko byari bihabanye n’uko nari nsanzwe mbizi. Kubyemera byari kugaragaza ko ntashyigikiye imyizerere yo mu idini nari ndimo kuko ritemera ko hariho Imana cyangwa Umuremyi.
Kuki waje kwemera ko hariho Umuremyi?
Uko nagendaga ntekereza ku nkomoko y’ubuzima, ni ko nagendaga mbona ibimenyetso binyemeza ko ikinyabuzima cya mbere cyari gihambaye cyane. Urugero, kigomba kuba cyari gifite ubushobozi bwo kororoka, kandi kugira ngo ibyo bishoboke, byasabaga ko kigira amakuru arebana n’imyororokere kikagira n’uburyo bwo kuyabika. Uretse n’ibyo, ingirabuzimafatizo yoroheje kurusha izindi, na yo ubwayo iba ikeneye uturemangingo twagereranywa n’utumashini duto cyane, tuyifasha gukora izindi ngirabuzimafatizo, ikagira n’uburyo bwo kugenzura ibiyitunga. Ubwo se ibyo bintu bihambaye byari kwihuza gutya gusa bikabyara ibinyabuzima, biturutse ku kintu kitagira ubuzima? Umuntu nkanjye wize imibare, ntiyari kwemera ko ibyo bintu byapfuye kubaho gutya gusa.
None se ni iki cyatumye wemera ko bakwigisha Bibiliya?
Abahamya ba Yehova banyigishaga Bibiliya nkajya mbisubika, ubundi nkabisubukura. Mu wa 1995, igihe nasuraga igihugu cya Tayiwani, nararwaye kandi nari nkeneye kwitabwaho. Umugore wanjye wari muri Amerika yabimenyesheje Abahamya ba Yehova bo muri Tayiwani. Baje kundeba basanga ndi hanze y’ibitaro nanegekaye, kandi nta gitanda nashoboraga kubona. Umwe muri bo yanjyanye muri hoteli kugira ngo nduhuke kandi akajya aza kunsura. Nyuma yaho yagiye kumvuza.
Kuba yaranyitayeho kandi akanyereka urukundo, byankoze ku mutima. Ibyo byatumye nsubiza amaso inyuma, nibuka uko Abahamya bagiye bita ku muryango wanjye no mu bindi bihe. Rwose imyizerere yabo ituma baba abantu batandukanye n’abandi. Nyuma yaho nongeye gusubukura gahunda yo kwiga Bibiliya, maze mu mwaka wakurikiyeho ndabatizwa.
Ese ibyo wize mu ishuri bivuguruzanya na Bibiliya?
Oya rwose. Mu myaka ya vuba aha, nafashije abahanga mu bijyanye n’imikorere y’ibice byo mu ngirabuzimafatizo bigena uko ibinyabuzima bizaba biteye. Gusobanukirwa ibirebana n’ibyo bice bituma umuntu arushaho kumenya imikorere y’ibinyabuzima. Iyo umaze kubona ubwo buhanga bw’Imana bituma urushaho kuyitinya.
Ese watanga urugero rugaragaza ubwo buhanga bw’Imana?
Reka dufate urugero rw’ibirebana n’imyororokere. Bimwe mu binyabuzima bito cyane, urugero nk’icyitwa amoweba, ntibigira ikigabo cyangwa ikigore. Iyo mikorobe igizwe n’ingirabuzimafatizo imwe, ikora kopi y’amakuru arebana n’uko yororoka, nuko ikagenda yigabanyamo ibice. Biratangaje cyane kuba icyo kinyabuzima cyibaruka hatabayeho guhura kw’intanga ngore n’intanga ngabo, kuko ubusanzwe inyamaswa n’ibimera hafi ya byose byororoka ari uko intanga ngore ihuye n’intanga ngabo. Kuki kororoka habayeho guhura kw’intanga ngore n’intanga ngabo na byo ubwabyo bitangaje?
None se bishoboka bite ko ibinyabuzima bimwe byororoka byigabanyamo ibice bibiri, ibindi bikororoka habanje kubaho guhuza ibice bibiri bitandukanye, aho intanga ngore ihura n’intanga ngabo? Kugira ngo ibyo bibeho, kimwe cya kabiri cy’amakuru aba mu ntanga ngabo na kimwe cya kabiri cy’amakuru yo mu ntanga ngore birahura bikivanga. Ibyo na byo birahambaye cyane kandi byabereye ihurizo abashyigikira ubwihindurize. Jye nemeza ntashidikanya ko kororoka habayeho guhura kw’intanga ngore n’intanga ngabo, bigaragaza ubwenge bw’Imana.
^ par. 11 Niba wifuza ibindi bisobanuro ku birebana n’iminsi y’irema, reba agatabo Ese ubuzima bwabayeho biturutse ku irema? kanditswe n’Abahamya ba Yehova. Kaboneka no ku rubuga rwa www.jw.org/rw.


text:
Tariki ya 02 Gashyantare wari umunsi ngarukamwaka wo kwizihiza umuganda. Uyu munsi watangijwe na Perezida Yuvenali Habyarimana tariki ya 02 Gashyantare 1974. Icyo gihe yafashe isuka ajya imbere y’abasirikare ati: “nimuze dutange umuganda wo kubaka u Rwanda”. Bose berekeje mu gishanga cya Nyarugunga maze barahinga karahava. Ntihavugwa byinshi ku mbuto zahatewe ariko icyo gikorwa cyahise kiba intangiriro yo gukorera hamwe mu ma serire yose na segiteri, mu bigo bya leta na za minisiteri, bose bagiraga umunsi wo gutanga umuganda.
Ubusanzwe umuganda bisobanura igiti bashinga bubaka inzu. Ni ho bavuga “imiganda y’inzu”. Ibi birasobanura esprit Habyarimana yari afite awutangiza.
Byaje gukomeza abahinzi-borozi n’abadafite imirimo bagatanga umuganda kuwa kabiri wa buri cyumweru, abakozi ba Leta cyangwa abikorera ku giti cyabo bakawukora kuwa gatandatu. Nyuma y’umuganda habagaho igikorwa cyo kwidagadura cyizwi ku izina rya “animation”, abantu bakabyina bagasusuruka. Ku bakozi bo akenshi iyo bavaga mu muganda bahitiraga mu kabari, bakanywa ka Primus cg Mutzig imaze kuza. Habagaho ubusabane ku buryo nta wifuzaga kubahura. Washoboraga gusanga imbere ya 《Bar》 hari amasuka n’imihoro bivanywe mu muganda, abarimo imbere bambaye bottes ziriho icyondo. Imihoro ntiyari iyo gukora jenoside nk’uko bamwe bayiharabika.
Mu gihe FPR yateraga u Rwanda yakwirakwije propaganda yo kwangisha abantu ibikorwa bya Leta harimo n’umuganda ( hamwe n’umusanzu n’umusoro bavugaga ko ari byo byubatse Rebero). FPR yafatanyije n’amashyaka ataravugaga rumwe na MRND ya Habyarimana, bavugaga ko umuganda ari uburetwa nouvelle formule. Muri icyo gihe abantu biraye mu materasi yakozwe n’umuganda bararimbagura ntiwareba! Ngo barahima Habyarimana!
FPR imaze kugera ku butegetsi, yabanje kugira isoni z’uko izagarura umuganda. Icyo gihe imvura yaragwaga igatwara ubutaka inkangu ntiwareba kubera ya materasi yatengaguwe n’inkubiri y’amashyaka.
Nyuma FPR yaje kugarura umuganda ivuga ko ari yo iwuhimbye. N’uyu munsi abakiri batoya bazi ko umuganda bawukesha Pahulo Kagame. N’abazungu batari bakeya ntibazi ko umuganda watangijwe na Habyarimana Yuvenali.
Umunsi mwiza w’umuganda kuri buri wese ukunda u Rwanda.


text:
Dufatanye gusengera abitwa Oromo bo muri Etiyopiya
Yanditswe na: Ubwanditsi
2020-04-21 07:59:56
Mu rwego rwo kwifatanya n’abantu benshi batuye mu bihugu bitandukanye ku isi mu gusengera amoko ataragerwaho n’ubutumwa bwiza, tugiye gusengera abantu bitwa Oromo bo mu gihugu cya Etiyopia.
Igihugu cya Etiyopiya gifite abaturage 6.859.000 indimi zihurirwaho na benshi zitwa Oromo na Western. kubijyanye n’iyobokamana, Isilamu niyo ifite abayoboke benshi ku kigero cya 80% mu gihe Abakristu ari 5%
Ubuzima n’amateka by’ubwoko bwa Oromo:
Ubwoko bwa Oromo bukomoka kuri Barentu. Mu kinyejana cya 16 bari bagizwe n’amoko atanduknye: Ania, Ala, Nole, Jarson na Babile bakaba bari batunzwe n’umwuga w’ubuhinzi. Nole na Babile bakunze kwivanga n’abatuye Somaliya.
Uko babayeho:
Oromo ni ni abantu bakundana ndetse bakira abashyitsi cyane. Abenshi ni abahinzi kandi bakunze kuba bafite ibigega byinshi.
Ibyo bizera:
Abenshi mu bwoko bwitwa Oromo ni abayoboke b’idini ya Islamu ariko hari n’abandi bagira imyizerere yabo bitewe n’ubwoko bakomokamo. Ikindi kandi hari abamaze kumenya Kristo n’ubwo bafite inzitizi ariko bakomeje urugendo.
Ibyo bakeneye:
Abakristo bo muri Etiyopia bakeneye uburenganzira busesuye bwo gutambutsa ubutumwa bwiza bwa Yesu Kristo ndetse no kongera umubare w’abakizwa.
Ibyifuzo byo gusengera:
Gusengera Oromo bo muri Ethiopia bakagerwaho n’ibyanditswe byera.
Gusaba Imana ikohereza abakozi bayo mu gihugu cya Etiyopia bakayikorera.
Gusenga kugirango Imana ikuze itorero ryo mu gihugu cya Etiyopiya.
Gusaba Imana igafungura imitima ya Oromo kugirango babashe kwakira ubutumwa bwiza.
Source: joshuaproject.net
[email protected]


text:
HEECHI Inanasi Nicotine HNB Inkoni y'ibyatsi
Ibicuruzwa birambuye
Parameter
Ibicuruzwa
Ibisobanuro
Ibikoresho bidashyuha ntibitwika itabi, ahubwo, bishyira mubikorwa gukoresha ubushyuhe bwa convective kandi bwaka.Kubwibyo, ibikoresho bifite nikotine nkeya hamwe nimiti.Byongeye kandi, kwiyongera kw’imisoro n’imisoro ku itabi mu bihugu bitandukanye ndetse no kurushaho kumenya ingaruka mbi ziterwa no kunywa itabi bituma iterambere ry’iri soko ryiyongera.
Inanasi ikorerwa mu turere dushyuha, kandi ifu iraryoshye kandi ikarishye, itoshye kandi itoshye, kandi ikungahaye ku ntungamubiri.Kunywa amazi yo mu kanwa hamwe nuburyohe budasanzwe n'imbuto bitwibutsa ubwoko bwose bwubushyuhe.Byuzuye kandi Byishimo Byoroshye.
HEECHI ashyushya ibiti byatsi byakoresheje ibyatsi bisanzwe, binyuze muburyo bwa impumuro nziza, kandi bigahuza uburyohe busa nitabi, butanga uburambe budasanzwe bwo kunywa itabi.
Biteganijwe ko isoko ry’ubushyuhe ku isi ritiyongera ku gipimo cy’ubwiyongere bw’umwaka kingana na 32.8% kuva 2020 kugeza 2027 kugera kuri miliyari 68.30 US muri 2027. Aziya ya pasifika yari ifite umugabane munini w’isoko rya 52.68% muri 2019. Isoko riyobowe n'ubwiyongere bw'ikoreshwa ry'ibicuruzwa bizwi cyane Heat-Not-Burn (HNB) ibicuruzwa mu bihugu nka Koreya y'Epfo n'Ubuyapani.Byongeye kandi, aka karere gafite umubare munini w’abaturage banywa itabi, kikaba umusemburo wo kuzamura ibicuruzwa nkibyo mu karere.
Ikirango: HEECHI
Izina ryibicuruzwa: HEECHI Inanasi Nicotine HNB Ibiti byatsi
Uburyohe: Inanasi
Ibigize: Grabules y'ibyatsi, ibimera karemano, imboga za Glyverol, Propylene Glycol, umunyu wa Nikotine.
Nikotine: 2mg
Ubushyuhe bwo gukora: 280 ° C ~ 320 ° C.
Ubushyuhe bwo kubika: Gumana ubushyuhe bugera kuri 4 ° C n'ubushuhe kuri 60%.
Gupakira: ikarito 1 = paki 10 = inkoni 200
Puffs: Kurenga 15
Uburemere / Ikarito: 0.23kg
Icyifuzo cyingenzi: Birabujijwe abagore batwite, abagore bonsa, nabana
Icyemezo: TPD, FDA (KUBONA ibiryo), JRFL
Gusaba: Koresha Ubushyuhe ntibutwike ibikoresho byo gushyushya


text:
Amashereka ni intungamubiri zo kurwego rwo hejuru kandi nta kiguzi
Mu gihe u Rwanda rwitegura gutangira icyumweru cyahariwe konsa, Gahunda Mbonezamikurire y’Abana Bato NECPD, Hinga Weze na UNICEF bavuga ko konsa umwana bimurinda kugwingira agakura neza haba mu gihagararo no mu bwenge bikagabanya n’ibyago byo kurwara kanseri y’ibere no kubyara indahekana ku mubyeyi.
Impuguke mu Mirire y’Umubyeyi n’Umwana muri Gahunda Mbonezamikurire y’Abana Bato NECDP Machara Faustin avuga ko umubyeyi agomba konsa umwana akivuka kuko birinda imfu z’abana bigakingira indwara y’impiswi, indwara zandura n’indwara zo mubuhumekero. Kuko amashereka arimo abasirikare batuma habaho ubudahangarwa kabone niyo umubyeyi yaba adafata indyo ihagije, umubiri w’umubyeyi ubanza gutunga umwana ugakurikizaho umubyeyi. Ariko ababyeyi bakaba bakangurirwa gufata indyo ihagije igihe batwite n’igihe bonsa.
Machara yanagaragaje ko hari ababyeyi bihutira kugurira abana amata y’ubwoko butandukanye kandi nta mata yasimbura amashereke cyane ko mu bihugu bimwe ba bimwe aho ababyeyi bagurisha amashereka ; litilo imwe y’amashereka igurwa hagati y’amayero 90 ni 100 ni ukuvuga hagati y’amafaranga y’ u Rwanda 90.000 ni 100.000 kuri litilo imwe.
Ibyiza byo konsa umwana
Uwera Dénise ushinzwe imirire muri UNICEF yemeza ko konsa umwana byongera ubusabane hagati y’umwana n’umubyeyi bigatuma imikurire y’umwana n’ubwenge byiyongera. Muri uko konsa umwana umubyeyi agomba gusekera umwana no kumubyinirira. Ndetse ngo konsa bigabanya ibyago byo kwandura kanseri y’ibere, kanseri y’udusabo tw’intanga ngore, kugabanya kuva no kongera kwiyegeranya k’umura.
Uwera anavuga ko uburyo bwiza bwo konsa umwana ari ukumwotsa mu mezi 6 ntakindi kintu avangiwe. Kandi ko umwana agomba konka igihe cyose ashakiye nta saha runaka yo konsa umwana, bikaba byiza byibuze umwana yonse igihe cy’imyaka 2 ni ukuvuga iminsi 1000 guhera agisamwa. Ikindi ngo umubyeyi agomba konsa umwana atekanye. Nyuma y’amezi 6 umwana agatangira guhabwa imfashabere yuzuye kandi ku gihe. Imfashabere harimo ibyubaka umubiri, ibitera imbaraga n’ibirinda indwara.
Hinga Weze mu gufata ababyeyi kubona indyo yuzuye
Nyirajyambere Jeanne d’Arc ushinzwe imirire uburinganire no guhindura imyumvire y’abaturage muri Hinga Weze avuga ko icyo bagamije ari ukurwanya imirire mibi hagendewe ku buhinzi n’ubworozi. Kongera umusaruro, kongera isoko k’umusaruro, guhindura imyumvire n’imyifatire ku babyeyi, kugira ngo bagire imirire myiza cyane cyane bibanda ku bagore bari mu burumbuke n’abana bari munsi y’imyaka 2 kuko aba bana aribo bibasirwa n’imirire mibi bigatera igwingira.
Nyirajyambere anagaraga ko ubushakashatsi bwerekanye ko ababyeyi bagera kuri 87 % bonsa abana babo ku bushake mu gihe cy’amezi 6. Anakangurira ababyeyi ko umwana watangiye gufata imfashabere kuva ku mezi 6 kugeza ku myaka 5 agomba kurya byibura inshuro 5 ku munsi kandi akarya indyo yuzuye. Aha ngo iyo umwana atabonye indyo yuzuye ahura n’ikibazo cy’igwingira nkuko ubushakashatsi bwerekanye ko abana bagera kuri 30% bahura n’ikibazo cy’igwingira. Ni mu gihe abagera 18% aribo babona indyo yuzuye. Naho abana bagera kuri 34% bakaba bahura n’ikibazo cyo kubura amaraso.
Hinga Weze, NECDP na UNICEF bavuga ko mu gihe umubyeyi bitamukundiye ko ahorana n’umwana uko bikwiye ngo amwotse hari uburyo bwo gukama amashereka ukayashyira mu gikoresho gisa neza kidakoze muri pulasitike ukayashyira ahantu heza umwana akayanywa mbere y’amasha 8.
Kuva tariki ya 1 kugeza ku ya 7 Kanama buri mwaka isi yose yizihiza icyumweru cyahariwe konsa hagamijwe guteza imbere no gushyigikira konsa. Insanganyamatsiko iragira iti “Duhe ubushobozi ababyeyi, dushyigikire konsa.” U Rwanda ruzizihiza iki cyumweru taliki ya 12-17 Kanama 2019.


text:
Umugeni yafashe icyemezo cyo kwegura ku kazi nyuma yo gutumira mu bukwe bwe abo bakorana 70 maze bukazamo umuntu umwe gusa.
Uyu mugore ukomoka mu Bushinwa, yavuze ko yahaye urwibutso kimwe cya gatatu cya bagenzi be bari ku biro. Yari afite impungenge ko aramutse atumiye bake muri bo, bari kurakara. Yatumiye rero bagenzi be 70 bose.
Ubutumire bwoherejwe amezi abiri mbere yubukwe. Icyakora, umunsi w’ubukwe bwe ugeze, amenya ko muri 70 bakorana yari yatumiye, umwe gusa ariwe wamutahiye ubukwe.
Uyu mugeni yahise arakara maze ahita yegura ku kazi ke.Amakuru avuga ko uyu mukobwa atishimiye imyitwarire y’abo bakorana banze kuza kumushyigikira mu bukwe bwe.


text:
Impano Abahamya ba Yehova batanga zikoreshwa iki?
Impano dutanga zikoreshwa mu bikorwa byo gushyigikira umurimo wo kubwiriza n’ibikorwa by’ubutabazi dukora hirya no hino ku isi. Ibyo tubikora kuko uwo murimo ari wo w’ibanze tugomba gukora kandi ukaba utuma abantu bahinduka abigishwa ba Yesu Kristo.—Matayo 28:19, 20.
Impano zitangwa ntiziba zigamije gukiza abantu runaka. Ntidufite abakozi bo mu rwego rw’idini babihemberwa, kandi Abahamya ba Yehova ntibahemberwa kujya kubwiriza ku nzu n’inzu. Abakorera ku biro by’Abahamya biri mu bihugu bitandukanye, ndetse n’abakorera ku kicaro gikuru, harimo n’abagize inteko nyobozi, si abakozi babihemberwa.
Bimwe mu byo dukora
Gusohora ibitabo: Duhindura ibitabo mu ndimi zitandukanye, tukabicapa, kandi byo na Bibiliya tubitanga ku buntu. Nanone, urubuga rwacu rwa jw.org, na porogaramu yacu ya JW Library bifasha abantu kubona ibitabo byacu byo mu rwego rwa eregitoroniki ku buntu.
Ubwubatsi no kwita ku nyubako: Twubaka amazu yacu yo gusengeramo hirya no hino ku isi kandi tukayitaho, ibyo bigatuma amatorero y’Abahamya ba Yehova abona ahantu hakwiriye ho gusengera no gusingiza Imana. Ni na ko bigenda ku nyubako z’ibiro by’amashami n’ibiro by’ubuhinduzi. Imyinshi muri iyo mirimo ikorwa n’abavoronteri, bigatuma hagenda amafaranga make.
Ubuyobozi: Ibikorwa byo ku kicaro gikuru, ku biro by’amashami no ku biro by’ubuhinduzi, ndetse n’ibyo abagenzuzi basura amatorero bakora, bishyigikirwa n’impano zitangwa ku bushake zigenewe umurimo ukorerwa ku isi hose.
Kubwiriza: Abahamya ba Yehova ntibahemberwa umurimo bakora wo kubwiriza cyangwa wo kwigisha abandi “ijambo ry’Imana” (2 Abakorinto 2:17). Icyakora nk’uko byagendaga mu kinyejana cya mbere, ababwiriza bake babihuguriwe, kandi bamara igihe kirekire bakora umurimo wo kubwiriza, bishyurirwa icumbi riciriritse n’ibindi bintu by’ibanze bakenera mu buzima.—Abafilipi 4:16, 17; 1 Timoteyo 5:17, 18.
Kwigisha: Ibikoreshwa mu makoraniro byishyurwa n’impano zitangwa ku bushake. Nanone kandi dusohora ibyafashwe amajwi na videwo bishingiye kuri Bibiliya. Uretse n’ibyo kandi, abasaza b’itorero, n’abakora umurimo w’igihe cyose, barahugurwa kugira ngo basohoze umurimo wabo neza.
Ibikorwa by’ubutabazi: Abagwiririwe n’ibiza, tubaha ibyokurya n’amazi kandi tukabashakira aho kuba. Ntitugirira neza abo duhuje ukwizera gusa, ahubwo dufasha n’abatari Abahamya ba Yehova.—Abagalatiya 6:10.


text:
Abantu banyura ku muhanda uva kuri Sopetrad werekeza mu mujyi rwagati bamaze iminsi bibaza impamvu ibiti biri kuri uwo muhanda birimo gutemwa byose, mu gihe byari bigize ubwiza bw’umujyi n’akandi kamaro k’ibiti muri rusange. Abayobozi b’umujyi wa Kigali kuri uyu wa kabiri bamaze amatsiko abibazaga ibyo bibazo ubwo bagiranaga ikiganiro n’abanyamakuru, bagasobanura ko gutema ibyo biti bitagamije kwangiza, ahubwo ari ukugirango uwo muhanda ushobore kwagurwa imodoka zimanuka zijye zimanuka ari ebyiri ebyiri aho kuba imwe imwe bityo bigabanye umubyigano w’imodoka ukunze kugaragara kuri uwo muhanda.
Kwagura uriya muhanda ngo biri muri gahunda ngari y’umujyi wa Kigali yo kubaka imihanda ku birometero 36 izatwara miliyari 17 z’amafaranga y’u Rda nk’uko bikubiye mu masezerano umujyi wa Kigali wagiranye n’igihugu cy’ubushinwa.
Ikindi cyasobanuwe muri icyo kiganiro ni uko mu mujyi wa Kigali hamaze gushyirwaho ikigo cyitwaOne Stop Centre gishinzwe korohereza abifuza ibyangombwa byo kubaka mu mujyi wa Kigali,ku bantu bafite imishinga minini y’ubwubatsi,ku buryo kuva ubu kubona icyo cyangombwa bitazajya birenza iminsi 30.
Kuva ku italiki 13 z’ukwezi kwa 4 icyo kigo kigiyeho,ngo kimaze gusuzuma amadosiye y’imishinga 57,kuyazuzuma bikaba byaratwaye hagati y’iminsi 5 n’7,mu gihe mbere byatwaraga amezi 6.Icyo kigo cya One Stop Center tubamenyeshe ko gifite icyicaro ku biro by’akarere ka Nyarugenge.
http://www.orinfor.gov.rw/printmedia/topstory.php?id=540Rwanda
Posté par randanews


text:
Itoze ubukristo bw’igihe cyose
Yanditswe na: Ubwanditsi
2021-07-27 04:51:08
Mwerekane ijambo ry’ubugingo kugira ngo mbone uko nzirata ku munsi wa Kristo, yuko ntirukiye ubusa kandi nkaba ntaruhijwe n’ubundi (Abafilipi 2:16).
Ugomba kubaho iminsi yose wiyumvamo ko mbere ya byose uri umwana w’Imana. Ubukristo si ibintu umuntu akora, ahubwo ni icyo ari cyo. Urugero, niba uri umugabo cyangwa umugore si ibintu wakoreye, ni cyo uri. Umukristo nyakuri ni umugabo wacukumbuye impamvu nyakuri abereyeho. Aho uri cyangwa icyo uri gukora ubu ntabwo ari cyo cya ngombwa mubyukuri, nta na kimwe waba muri iyi si kizahoraho iteka.
Ibyo waba urimo uyu munsi ni ibigufasha kugenderamo ngo ukore ku isi. Urugero niba uri umunyeshuri, muri iryo shuri uhari mbere na mbere nk’umukristo mbere yo kuba umunyeshuri. Iyo wiyumvamo ibyo, bigutera kubaho iteka uri ku murimo w’ubutumwa bwiza bwa Kristo.
Igihe nari umunyeshuri najyaga nitabira cyane umurimo wo kuzana benshi muri Kristo maze abenshi mu bo twiganaga bakambaza bati “Ese uzinjira mu murimo w’Imana w’igihe cyose?” Nkiri muto gutyo nari naramaze kumenya ko nkora umurimo w’Imana ibihe byose hanyuma nkiga nyuma y’ako kazi.
Buri munsi nubyuka ujye wibwira uti “Mbere ya byose ndi umukristo kandi uyu munsi ndakora niyumvamo ibyo”. Niwitoza ibi ndi gusangira nawe, ubuzima buzaba burimo intego, kuko imbaraga zawe zizaba zikusanyijwe mu nzira imwe yo kuyobora abantu kuri Kristo. Pawulo intumwa yaravuze ati “…ntavuze ubutumwa nabona ishyano” (Abakorinto 9:16). Ibyo yabyiyumvagamo, kuko yasobanukiwe umuhamagaro we mu buzima bwa gikristo.
Niba umutima wo kwiga kwawe cyangwa umurimo ukora utari ukugera ku bantu kubwa Kristo, ntabwo bifite agaciro mu ijuru. Ibyo urimo byose ni amahirwe yawe yo kugera ku isi kubwa Yesu. Ni yo mpamvu ubukristo ari ubw’igihe cyose.
Isengesho:
Mwamai mwiza, ndagushimira kubwo kumpindura umukozi w’umwiringirwa w’umurimo w’ubutumwa bwiza bwa Kristo kandi ndagushimira kuko kubw’Umwuka wawe ndushaho kugenda nera imbuto, nzana benshi kurushaho mu mucyo w’ubwiza wo kumenya Umwana Wawe Yesu. Amen!
Inkomoko: “Urusobe rw’Ibiriho” Igitabo cyanditswe na pastor Chris na Anitha
[email protected]


text:
Zambia: Umugabo yiyemeye avuga ko akora ibitangaza akazuka maze bamuhamba ari muzima, ibyo kuzuka kwe barabiheba
Yanditswe na: Ubwanditsi
2021-03-24 18:13:22
Umuvuzi gakondo w’imyaka 22, James Sakala akaba n’umwe mu bagize Itorero rya Siyoni mu karere ka Chadiza muri Zambia, yahambwe ari muzima bimuviramo urupfu nyuma y’aho yabwiraga abantu ko afite imbaraga zo kuba yazuka ubuzima bugakomeza.
Komiseri wa Polisi mu Ntara y’Iburasirazuba, Geza Lungu, avuga ko James Sakala wo mu Mudugudu wa Mpeta mu gace ka Chief Maguya yashyinguwe ari muzima na bagenzi be b’itorero.
Lungu yabwiye Breeze FM News ko ibi byabaye ku cyumweru ubwo Sakala bivugwa ko yagiye gutanga imiti gakondo mu rusengero rwa Siyoni agiye gukiza abantu nk’uko asanzwe abikora.
Bivugwa ko Sakala akigera mu rusengero, yagiye mu mwuka, maze abwira abayoboke ba Kiliziya gucukura imva nini kugira ngo ahambwe kugira ngo yerekane uburyo imbaraga ze zo kuva mu mva zikora, imyitozo yizera ko akora kenshi akazuka. Komiseri wa Polosi, yasobanuye ko bamwe mu bayoboke b’iryo torero babyanze ariko ko Sakala akajya kwicukurira imva ya metero 2.
Nyuma y’iki gikorwa cyo kwicukurira imva, Sakala ku bushake yasimbukiye mu mva akomeza gusaba abantu kurenza ho itaka, abayoboke bakomeza kwaga, gusa umwe yavuyemo arenzaho itaka n’abandi barabikora, barangije gusibanganya neza baririmbye indirimbo z’agakiza bategereje ko babona ko Sakala azuka ariko biba iby’ubusa.
Source: Zambiannews
InyaRwanda.com
[email protected]


text:
Gicumbi: Gahunda ya ‘Ngira Nkugire Tugeraneyo’ yitezweho kugabanya igwingira ry’abana
Akarere ka Gicumbi kashyizeho gahunda ya Ngira nkugire Tugeraneyo, izabafasha kugabanya umubare w’abana bagwingiye.
Umuyobozi w’Akarere ka Gicumbi, Nzabonimpa Emmanuel, avuga ko iyi gahunda yashyizweho hagamijwe ko imiryango imwe yifashije igira icyo ifasha itishoboye.
Ati “Gahunda ya Ngira Nkugire Tugeraneyo igamije gushishikariza abaturage bafite ubushobozi, kwita ku miryango ifite abana bagwingiye kugira ngo babashe gukira indwara ziterwa n’imirire mibi.”
Meya Nzabonimpa avuga ko buri rugo rukize rugira icyo rugenera umwana kugira ngo rumukure mu mirire mibi.
Impamvu hatekerejwe iyi gahunda ni ukugira ngo aka karere kagabanye umubare w’abana bari mu mirire mibi kuko ubu gafite 42.2%.
Ati “Mu mwaka wa 2014/2015 igwingira mu Karere ka Gicumbi ryari kuri 36.6% muri 2020 ririyongera rigera kuri 42.2%, ni ukuvuga ko igwingira mu bana bato ryazamutseho hafi 6% mu myaka 5 ishize.
Meya Nzabonimpa avuga ko mu gihe gito amaze ahawe inshingano zo kuyobora aka karere, yifuza ko mu mwaka wa 2024 abana bafite igwingira bazaba bagabanutse bari ku kigero cya 19%.
Izindi ngamba ni uko mu babyeyi bagiye kujya bigishwa kumenya gutegura indyo yuzuye biciye mu gikoni cy’umudugudu, aho bazajya bahurira mu rugo mbonezamikurire y’abana bato bakiga uburyo bategura ibiryo birimo intungamubiri zirimo ibyubaka umubiri, ibitera imbaraga n’ibirinda indwara.
Muri ibyo harimo imboga, amafi, amagi, ibishyimbo, ibijumba, imyumbati, inyama n’amata.
Aka karere n’ubwo gafite umubare munini w’abana bafite igwingira, Meya Nzabonimpa avuga ko gakungahaye mu bworozi kuko usanga babasha kubona umukamo ku munsi ungana na Litiro 10,1700 naho agera ku makusanyirizo agera kuri litiro 68,520 ku munsi.
Imiryango yorojwe inka muri gahunda ya Girinka kuva muri 2006 igera ku bihumbi 28038.
Uwo muyobozi avuga ko byerekana ko amata atagera ku bana uko bikwiye, ahubwo bayajyana mu isoko abana ntibabone icyo banywa.
Avuga ko gahunda ihari ari ugukora ubukangurambaga mu baturage bakamenya uburyo bwo kwihaza mu biribwa, kandi bakamenya no gutegura ifunguro ryuzuye intungamubiri.
Ababyeyi bafite abana bagwingiye muri aka Karere, bavuga ko iri gwingira rituruka ku kuba abana basigara mu ngo badafite ababitaho igihe bagiye mu mirimo.
Mukakarema Chantal avuga ko kuva aho atangiriye kwitabira gahunda y’igikoni cy’umudugugud, umwana we amaze kuva mu ibara ry’umutuka ageze mu ry’umuhondo.
Ati “Ikibazo kiri kuri twebwe ababyeyi kuko tujya mu mirimo tukibagirwa kwita k’ubo tubyaye, nkajye nashidutse nsanga umwana wanjye yambanye gutya, ariko aho nitabiriye igikoni cy’umudugudu ubu amaze kugenda akira buke buke”.
Aha niho ubuyobozi bw’aka karere busaba ababyeyi kugira ubufatanye n’uruhare mu kwita ku bana babo, kugira ngo barandure burundu iri gwingira.


text:
Topic outline
General
UMUTWE 1: UMURYANGO
1. UMURYANGO MUTO
Igikorwa cya 1
Mwitegereze aya mashusho muyaganireho muvuge amasano abantu mubonaho bafitanye.
Dusobanukiwe ko:
Umuryango muto ugizwe n’ababyeyi n’abana.
Jabo na Simbi ni ababyeyi.
Ganza, Keza, Shema n’Isaro ni abana
Ganza ni imfura (uburiza) ya Jabo na Simbi
Keza ni ubuheta (ikirondamfura)bwa Jabo na Simbi.
Shema ni ubuheture(umwana wa 3) bwa Jabo na Simbi.
Isaro ni bucura (umuhererezi) bwa Jabo na Simbi.
Ganza na Shema ni basaza ba Keza na Isaro.
Keza na Isaro ni bashiki ba Shema na Ganza.
2. UMURYANGO MUGARI
Igikorwa cya 2
Mwitegereze aya mashusho muyaganireho muvuge amasano abantu mubonaho bafitanye.
Igikorwa cya 3
Mwitegereze aya mashusho muyaganireho muvuge amasano abantu mubonaho bafitanye.
1. Umuryango wa Ngabo
Dusobanukiwe ko:
A. Ngabo na Gaju ni ababyeyi ba Sano.
Sano ni umuhungu wa Ngabo na Gaju.
Gisa, Jabo na Gasaro ni abana ba Sano na Kariza.
Sano na Kariza ni ababyeyi ba Gisa, Jabo na Gasaro.
B. Gisa, Jabo na Gasaro ni abuzukuru ba Ngabo na Gaju
Ngabo ni sekuru wa Gisa, Jabo na Gasaro.
Gaju ni nyirakuru wa Gisa, Jabo na Gasaro.
C. Ganza, Keza, Shema n’Isaro ni abuzukuru ba Sano na Kariza.
Sano ni sekuru wa Ganza, Keza, Shema n’Isaro.
Kariza ni nyirakuru wa Ganza, Keza, Shema n’Isaro.
D. Ngabo ni sekuruza wa Ganza, Keza, Shema na Isaro.
Gaju ni nyirakuruza wa Ganza, Keza, Shema na Isaro.
Ganza, Keza, Shema na Isaro ni abuzukuruza ba Ngabo na Gaju.
Gisa ni se wabo wa Ganza,Keza, Shema na Isaro.
Gasaro ni nyirasenge wa Ganza, Keza, Shema na Isaro.
Ganza, Keza, Shema na Isaro ni abisengeneza ba Gasaro.
2. Umuryango wa Mahame
Dusobanukiwe ko:
A. Uwase na Mahame ni ababyeyi ba Rugira.
Rugira ni umuhungu w’ Uwase na Mahame.
Baho, Karabo na Mutesi ni abana ba Rugira na Atete.
Rugira na Atete ni ababyeyi ba Iriho, Karabo na Mutesi.
B. Iriho, Simbi na Mutesi ni abuzukuru ba Mahame n’Uwase.
Mahame ni sekuru wa Simbi, Iriho na Mutesi.
Uwase ni nyirakuru wa Simbi, Iriho na Mutesi.
C. Ganza, Keza, Isaro na Shema ni abuzukuru ba Rugira n’Atete.
Rugira ni sekuru wa Ganza, Keza, Isaro na Shema.
Atete ni nyirakuru wa Ganza, Keza, Isaro na Shema.
D. Mahame ni sekuruza wa Ganza, Keza, Isaro na Shema.
Uwase ni nyirakuruza wa Ganza, Keza, Isaro na Shema.
Iriho ni nyirarume wa Ganza, Keza, Isaro na Shema.
Ganza, Keza, Isaro na Shema ni abishywa ba Iriho.
Mutesi ni nyina wabo wa Ganza, Keza, Isaro na Shema.
E. Muhire na Gasaro ni ababyeyi ba Butera na Mariza.
Iriho na Gihozo ni ababyeyi ba Kaneza na Imena.
Butera na Mariza ni babyara ba Ganza, Keza, Isaro na Shema.
Kaneza na Imena ni babyara ba Ganza,Keza, Isaro na Shema.
Inshamake
Marume ni musaza wa mama wawe.
Abishywa ni abana ba mushiki wawe.
Masenge ni mushiki wa data.
Abisengeneza ni abana ba musaza wange.
Mubyara wange ni umwana wa masenge cyangwa wa marume.
Data wacu ni murumuna cyangwa mukuru wa data.
Mama wacu ni mukuru cyangwa murumuna wa mama.
Nyogokuru ni umubyeyi w’umugore ubyara data cyangwa mama.
Sogokuru ni umubyeyi w’umugabo ubyara data cyangwa mama.
Nyogokuruza ni umubyeyi w’umugore ubyara sogokuru cyangwa nyogokuru.
Sogokuruza ni umubyeyi w’umugabo ubyarasogokuru cyangwa nyogokuru.
Twiyemeje ko tuzajya:
Tubaza amasano dufitanye n’abagize umuryango wacu mugari; dufashanya ndetse tunubahana.
UMUKORO
Mubaze ababyeyi banyu amazina ya:
(a) Ba sogokuru banyu
(b) Ba nyogokuru banyu
(c) Ba nyokorome banyu.
(d) Ba nyogosenge banyu.
(e) Babyara banyu.
Imyitozo
1. Uzuza ukoresheje izina ry’amasano
(a) Umwana uhera abandi bose mu muryango ni .
(b) Mukuru wa so ni .
(c) Wowe uri wa nyokorome
(e) Uri wa nyogosenge
2. Subiza:
(a) Upfana iki n’abana ba nyogosenge?
(b) Upfana iki n’abana ba nyokorome?
(c) Upfana iki n’umugabo wa nyogokuru wawe?
(d) Upfana iki n’umugore wa sogokuru wawe?
(e) Upfana iki n’umugabo wa nyogokuruza wawe?
(f) Upfana iki n’umugore wa sogokuruza wawe?
Isuzuma risoza umutwe wa 1.
1. Uzuza ukoresheje izina ry’amasano
(a) Ababyeyi babyara data ni ____ na ____.
(b) Umwana wavutse mbere y’abandi bamwita __
(c) Umwana uhera abandi bamwita ____
(d) Abana bumu kobwa wawe ni ____
(e) Umwana wa kabiri bamwita .
2. Sobanura amasano ari hagati yawe na:
(a) Nyokorome (b) Nyogosenge
(c) So wanyu (d) Nyoko wanyu
(e) Sogokuruza (f) Nyogokuruza
3. Sobanura amagambo akurikira:
(a) Umwishywa (b) Umwisengeneza
(c) Umwuzukuruza
4. Upfana iki n’abantu bakurikira?
(a) Mushiki wa so.
(b) Mukuru wa so.
(c) Se wa so cyangwa wa nyoko.
(d) Nyina wa so cyangwa wa nyoko.
(e) Musaza wa nyoko.
(f) Murumuna wa nyoko.
(g) Abana ba nyokorome.
(h) Abana ba nyogosenge.
(i) Abana ba mushiki wawe.
(j) Abana ba musaza wawe.
6. Subiza
(a) Upfana iki n’abana ba nyogosenge?
(b) Upfana iki n’abana ba nyokorome?
(c) Upfana iki n’umugabo wa nyogokuru wawe?
(d) Upfana iki n’umugore wa sogokuru wawe?
(e) Upfana iki n’umugabo wa nyogokuruza wawe?
(f) Upfana iki n’umugore wa sogokuruza wawe?
7. Uzurisha ijambo ribura:
(a) Umuryango muto ugizwe n’ _______n’
(b) Umuryango utari muto uba ari _______.Files: 2URLs: 4
UMUTWE WA 2: ISHURI, UMUDUGUDU N’AKAGARI
1. INSHINGANO Z’ABANYESHURI
A. Inshingano z’abanyeshuri ku ishuri no mu rugo
i. Ku ishuri
Igikorwa cya 1
Mwitegereze aya mashusho muyaganireho muvuge ibyo muyabonaho
Dusobanukiwe ko:
Inshingano z’abanyeshuri ku ishuri ari ibyo abanyeshuri basabwa gukora. Ibyo ni:
• Kwiga neza bashishikaye kandi babikunze.
• Gukurikiza amategeko y’ishuri:
urugero:
– kwambara umwenda w’ishuri no kugira isuku.
– Kugira ikinyabupfura twubaha abarezi na bagenzi bacu.
– Gufata neza ibidukikije n’ibikoresho by’ishuri.
– Kudakererwa no kudasiba ishuri nta mpamvu.
Twiyemeje ko:
Tuzajya twuzuza neza inshingano zacu ku ishuri.
ii. Mu rugo
Igikorwa cya 2
Itegereze aya mashusho uvuge ibyo uyabonaho.
Dusobanukiwe ko:
Inshingano z’abanyeshuri mu rugo ari ibyo basabwa gukora.
Urugero: Gufasha ababyeyi kukora uturimo two murugo.
Gukora isuku, umukoro n’ibindi.
Twiyemeje ko:
Tuzajya twuzuza neza inshingano zacu mu rugo.
UMUKORO
Muganirire abandi uko mwuzuza inshingano mu rugo.
Imyitozo
1. Sobanura amategeko y’ishuri n’uko uyakurikiza.
2. Tanga ingero z’ibyo ukora ku ishuri.
3. Ni utuhe turimo ushinzwe gukora iwanyu mu rugo?
4. Kwiga neza ni inshingano zawe. Ese ubikora uko bikwiye? Sobanura.
B. Ibyiza byo kuzuza inshingano
i. Ku ishuri
Igikorwa cya 3
Mwitegereze aya mashusho; Muvuge ibyo muyabonaho.
Dusobanukiwe ko:
Iyo umunyeshuri yuzuza inshingano ze neza ku ishuri aratsinda kandi bakamushimira.
Twiyemeje ko:
Tuzajya tuzirikana ibyiza byo kuzuza inshingano.
Umwitozo
Vuga ikintu kiza cyakubayeho wujuje inshingano zawe ku ishuri.
Sobanura uko byagenze.
UMUKORO
Muganirire bagenzi banyu icyo ababyeyi n’abarezi babakorera iyo mwujuje neza inshingano.
ii. Mu rugo
Igikorwa cya 4
Itegereze aya mashusho uvuge ibyo uyabonaho.
Dusobanukiwe ko:
Iyo umunyeshuri yuzuza inshingano ze neza mu rugo ashimisha ababyeyi be n’abo babana.
Twiyemeje ko:
Tuzajya dukorana ishyaka mu kuzuza inshingano zacu mu rugo.
Umwitozo
Haba hari ibyiza wabonye byo kuzuza inshingano mu rugo?
(a) Ni ibihe?
(b) Hari icyo byakumariye?
(c) Guhera ubu se ugiye kujya ubigenza ute ngo uzabone ibyiza byinshi?
UMUKORO
Muganirire abandi ibintu byiza byababayeho mumaze kuzuza inshingano zanyu mu rugo cyangwa ku ishuri.
C. Ingaruka zo kutuzuza inshingano.
i. Ku ishuri
Igikorwa cya 5
Mwitegereze aya mashusho muvuge ibyo muyabonaho.
Dusobanukiwe ko:
Kutuzuza inshingano ku ishuri bigira ingaruka.
Bituma abanyeshuri:
– Batsindwa, bagasibira cyangwa bakabirukana.
– Bahabwa ibihano.
– Bababaza ababyeyi n’abarezi babo.
Twiyemeje ko:
Tuzirinda ingaruka zaterwa no kutuzuza inshingano zacu ku ishuri.
Umwitozo
Wigeze uhanwa kubera kutuzuza inshingano zawe ku ishuri? Vuga uko byagenze.
UMUKORO
Muganire ku ngaruka zo kutuzuza inshingano zikunze kuboneka ku ishuri ryanyu.
ii. Mu rugo
Igikorwa cya 6
Itegereze aya mashusho uvuge ibyo uyabonaho.
Dusobanukiwe ko:
Kutuzuza inshingano mu rugo bituma:
• Ababyeyi bavunika cyane kandi bakababara.
• Umutungo wo mu rugo usesagurwa.
• Haba amahane n’intonganya mu rugo.
Twiyemeje ko:
Tugiye kwirinda ibibi byose byadukururira ingaruka zo kutuzuza inshingano mu rugo.
Umwitozo
Hari ibibi wakoraga mu rugo?
(a) Ni ibihe?
(b)Hari ingaruka byakugizeho?
(c) Guhera ubu se ugiye kujya ubigenza ute?
UMUKORO
Muganirire abandi ingaruka zababayeho kubera kutuzuza inshingano mu rugo.
2. IBENDERA RY’IGIHUGU
A. Amabara agize ibendera ry’igihugu cy’u Rwanda.
Igikorwa cya 7
Muge hanze mwitegereze ibendera ry’u Rwanda muvuge ibirigize.
Ibendera ry’u Rwanda rigizwe n’amabara atatu:
1. Ibara ry’ubururu: ribanza
hejuru ririmo izuba rifite imirasire 24 (ku ruhande rw’iburyo hejuru).
2. Ibara ry’umuhondo: riri hagati.
3. Ibara ry’icyatsi kibisi: riheruka ayandi hasi.
B. Icyo amabara y’ibendera asobanura.
1. Ibara ry’ubururu risobanura amahoro n’umunezero Abanyarwanda bagomba guharanira.
Izuba ryo rishushanya ubumwe, kurwanya ubujiji
no gukorera mu mucyo.
2. Ibara ry’umuhondo risobanura iterambere.
3. Ibara ry’icyatsi kibisi rivuga ikizere cyo kugera ku bukungu.
Inshamake
Ibendera ry’u Rwanda rigaragaza Ubumwe, gukunda umurimo, ubutwari n’ikizere k’ejo hazaza.
Umwitozo
Mushushanye ibendera ry’u Rwanda mutarireba.
3. UMUDUGUDU
A. Ibiranga Umudugudu
Igikorwa cya 8
Itegereze iyi shusho, uvuge ibyo ubonaho.
Dusobanukiwe ko:
Umudugudu ari
ahantu hatuwe n’ingo
zegeranye. Ni rwo
rwego ruto mu nzego
z’ibanze. Ubamo
ibikorwaremezo
nk’amashuri, amavuriro,
amasoko, imihanda n’ ibindi.
Igikorwa cya 9
Muge hanze mwitegereze ibintu byose biranga umudugudu ishuri ryanyu ryubatsemo.
Imyitozo
1. Tanga ingero 4 z’ibintu by’ingenzi biranga Umudugudu ishuri ryubatsemo.
2. Ni ibihe bintu biranga Umudugudu ishuri ryanyu ryubatsemo?
3. Ni ibihe bintu biranga Umudugudu mutuyemo?
UMUKORO
Nimutaha mugende mwitegereza ibiranga Umudugudu wanyu. Nimugaruka ku ishuri mubiganirire abandi.
B. Kwita ku biranga Umudugudu.
Igikorwa cya 10
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Ibiranga umudugudu bigomba kwitabwaho cyane cyane mu muganda: Abaturage batema ibihuru,
basibura imiferege, bubaka banasana ibikorwaremezo nk’amavuriro amashuri n’ibindi. Iyo Umudugudu
witaweho, abaturage bagira ubuzima bwiza.
Twiyemeje ko:
Tuzajya twita ku bikorwaremezo biboneka mu mudugudu wacu, ababyangiza bose tuzajya tubagira
inama dufatanije n’abarezi bacu.
Imyitozo
1. Tanga ingero z’imirimo ikorwa mu muganda rusange ukorerwa mu mudugudu mutuyemo.
2. Sobanura impamvu abantu batuye Umudugudu bagomba kwita ku biranga Umudugudu.
3. Vuga uruhare rwawe mu kwita ku biranga Umudugudu mutuyemo.
4. Wakora iki usanze abantu bangiza bimwe mu bikorwaremezo biri mu Mudugudu mutuyemo.
5. Tanga ingero z’ibikorwaremezo biri mu Mudugudu mutuyemo.
6 Uzurisha imbonerahamwe ibi bikurikira:
(a) Guta ibipapuro mu muhanda.
(b) Kumena imyanda mu kimoteri.
(c) Gusukura amashuri.
(d) Gupfumura ibitembo by’amazi.
(e) Gutera ibiti ku muhanda.
UMUKORO
Uzitegereze ibyo ababyeyi bawe bakora ku munsi w’umuganda rusange hanyuma ubisobanurire
abandi.
C. Abayobozi b’Umudugudu.
Igikorwa cya 11
Itegereze ishusho ikurikira uvuge ibyo uyibonaho.
Dusobanukiwe ko:
Abayobozi b’Umudugudu batorwa n’abaturage nyuma yo kwiyamamaza bakavuga imigabo n’imigambi yabo.
Umudugudu uyoborwa na Komite Nyobozi igizwe n’abantu batanu (5) bakurikira:
1. Umukuru w’Umudugudu
2. Ushinzwe imibereho myiza y’abaturage
3. Ushinzwe umutekano, abinjira n’abasohoka.
4. Ushinzwe amakuru no kujijura abaturage.
5. Ushinzwe iterambere.
D. Inshingano z’abayobozi b’Umudugudu.
1. Umuyobozi w’Umudugudu
Igikorwa cya 12
Mwitegereze aya mashusho muvuge ibyo muyabonaho.
Dusobanukiwe ko:
Umuyobozi w’Umudugudu agomba:
• Kuyobora komite nyobozi y’Umudugudu
• Gukurikirana gahunda za Leta mu Mudugudu
• Gutanga raporo ku Kagari
2. Ushinzwe imibereho myiza y’abaturage mu Mudugudu
Igikorwa cya 13
Mwitegereze aya mashusho muyaganireho muvuge ibyo muyabonaho.
3. Inshingano z’ushinzwe umutekano mu Mudugudu.
Igikorwa cya 14
Mwitegereze aya mashusho muvuge ibyo muyabonaho.
Dusobanukiwe ko:
Ushinzwe umutekano mu Mudugudu ashinzwe:
• Ibikorwa by’umutekano mu Mudugudu.
• Gutanga raporo ku mukuru w’Umudugudu.
4. Ushinzwe amakuru mu Mudugudu.
Igikorwa cya 15
Mwitegereze iyi shusho uvuge ibyo uyibonaho.
5. Ushinzwe iterambere mu Mudugudu.
Igikorwa cya 16
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Ushinzwe iterambere mu Mudugudu afite inshingano zo:
• Gukangurira abaturage ibikorwa by’amajyambere no kurwanya ubukene.
• Gutanga raporo ku mukuru w’Umudugudu.
Imyitozo
1. Komite nyobozi y’Umudugudu igizwe n’abantu bangahe? Bavuge.
2 . Ni izihe nshingano abagize komite nyobozi y’Umudugudu bahuriyeho bose.
3. Ni bande bashinzwe ibi bikurikira mu Mudugudu?
(a) Kurwanya ubukene mu batuye Umudugudu.
(b) Kugenzura umutekano w’abatuye mudugudu.
UMUKORO
Nimugera mu rugo mubaze ababyeyi banyu amazina y’abagize komite nyobozi y’Umudugudu n’inshingano
zabo.
4. AKAGARI
A. Ibiranga Akagari.
Igikorwa cya 17
Itegereze iyi shusho uvuge ibyo uyibonaho.
Dusobanukiwe ko:
• Akagari ari ahantu hatuwe n’abantu benshi baba mu midugudu itandukanye.
• Akagari kagizwe n’imidugudu myinshi.
• Akagari kandi ari urwego rukurikira Umudugudu mu nzego z’ibanze.
• Akagari kaba karimo ibikorwaremezo nk’amashuri, amavuriro, amasoko, imihanda n’ibindi.
• Akagari kagira ahantu nyaburanga.
Igikorwa cya 18
Mu matsinda muganire ku biranga Akagari.
UMUKORO
Nimutaha mugende mwitegereza ibintu biranga Akagari mutuyemo nimugaruka ku ishuri muzabiganiriho
Imyitozo
1. Tanga ingero 4 z’ibintu by’ingenzi biranga Akagari ishuri ryubatsemo.
2. Ni ibihe bintu biranga Akagari ishuri ryanyu ryubatsemo?
3. Ni ibihe bintu biranga Akagari mutuyemo?
4. Vuga ahantu heza cyane mu kagari kanyu uvuge n’ibyiza biharanga.
B. Kwita ku biranga Akagari kacu.
Igikorwa cya 19
Mu matsinda muganire ku biranga Akagari. Mwitegereze aya mashusho muyaganireho muvuge
ibyo muyabonaho.
Dusobanukiwe ko:
Ibiranga akagari bigomba kwitabwaho cyane cyane
mu muganda:
– Bikorerwa isuku.
– Hasanwa ibishaje n’ibyangiritse.
– Abaturage barwanya isuri.
Twiyemeje ko:
Tuzafatanya n’ababyeyi, abarezi n’abayobozi bacu kurwanya abangiza ibikorwaremezo.
Igikorwa cya 20
Musobanure uko mwakwita ku biranga Akagari ishuri ryubatsemo.
Imyitozo
1. Tanga ingero z’ibikorwaremezo biri mu kagari kanyu.
2. Tanga ingero z’imirimo ikorwa mu muganda rusange ukorerwa mu kagari mutuyemo.
3. Vuga uruhare rwawe mu kwita ku biranga akagari mutuyemo.
4. Wakora iki usanze abantu bangiza ibikorwaremezo biri mu kagari mutuyemo?
UMUKORO
Uzitegereze ibyo ababyeyi bawe bakora ku munsi w’umuganda rusange uze ubiganirire abandi.
C. Abayobozi b’Akagari.
Igikorwa cya 21
Itegereze aya mashusho uvuge ibyo uyabonaho.
Dusobanukiwe ko:
Akagari ari urwego rutangirwaho serivisi z’ibanze.
Abagize inzego z’ubuyobozi bw’Akagari:
– Inama Njyanama
– Umunyamabanga nshingwabikorwa.
– ushinzwe imibereho myiza
D. Inshingano z’abayobozi b’Akagari.
Igikorwa cya 22
Mwitegereze aya mashusho muyaganireho muvuge ibyo muyabonaho.
Dusobanukiwe ko:
1. Abagize Inama Njyanama y’Akagari
– Gukurikirana gahunda zose za Leta mu Kagari.
– Kugenzura Ubunyamabanga Nshingwabikorwa.
2. Umunyamabanga nshingwabikorwa
– Kuyobora Akagari.
– Guhagararira Akagari mu zindi nzego.
– Gushyira mu bikorwa politiki za Leta.
3. Ushinzwe imibereho myiza y’abaturage mu kagari
Gushishikariza abaturage kwitabira ibikorwa bituma bagira imibereho myiza: nko kohereza abana kwiga,
gutanga mituweli, gukingiza abana n’abagore batwite, kugirira isuku aho batuye no kugira imirire myiza.
Imyitozo
1. Ni izihe nshingano inama njyanama ihuriyeho n’umunyamabanga nshingwabikorwa?
2. Ni bande bagize inzego z’ubuyobozi bw’Akagari?
3. Ni uruhe rwego rushinzwe:
(a) Kugenzura umunyamabanga nshingwabikorwa.
(b) Gushishikariza abaturage kohereza abana kwiga.
(C) Kuyobora Akagari.
UMUKORO
Nimugera mu rugo mubaze ababyeyi banyu niba baba mu nama njyanama y’Akagari kanyu nimusanga barimo mubabaze inshingano zabo
Isuzuma risoza umutwe wa 2
1. Uzuza imbonerahamwe ukoresheje inshingano zawe zikurikira:
– Kwiga neza.
– Gufasha ababyeyi.
– Kubahiriza igihe.
– Gusukura aho urara.
– Kugira ikinyabupfura.
– Gukora umukoro.
– Kubaha abarezi.
– Kubahiriza amategeko y’ishuri.
– Kwambara impuzankano.
2. Subiza “yego” cyangwa “oya”.
a. Kutuzuza inshingano zawe ku ishuri bituma uhanwa.
b. Umunyeshuri wujuje inshingano ze atsinda neza mu ishuri.
c. Gukorana umwete bituma twuzuza inshingano zacu neza.
d. Kuzuza inshingano zawe mu rugo bitera intonganya.
e. Gutsindwa ni ingaruka zo kutuzuza inshingano neza.
3. Huza ibigize ibendera n’igisobanuro cyabyo.
(a) Ubururu (1) Ubukungu
(b) Umuhondo (2) Gukorera mu mucyo
(c) Icyatsi kibisi (3) Amahoro n’umunezero
(d) Imirasire y’izuba (4) Iterambere
4. Ca akaziga ku nshingano z’umuntu ushinzwe imibereho myiza y’abaturage mu Mudugudu.
– Kwiga – Kuyobora Umudugudu
– Iterambere – Ubwisungane
– Isuku – Gahunda za Leta
– Gutara amakuru – Kuringaniza imbyaro
– Kwivuza
– Umutekano
– Guhagararira Umudugudu
– Gukingiza abana
– Kwirinda indwara
5. Uzuza n’ijambo rikwiye.
(a) _______ ni urwego ruto mu nzego z’ibanze.
(b) _______ kagizwe n’Imidugudu myinshi.
(c) Urwego rukurikira Umudugudu ni _______
6. Uzuza imbonerahamwe ushyira inshingano mu mwanya w’abazishinzwe:
– Kuyobora Akagari no kugahagararira mu zindi nzego.
– Kugenzura Umunyabanga nshingwabikorwa.
– Gukurikirana gahunda zose za Leta mu Kagari.
– Gukurikirana imibereho myiza y’abaturage.
UMUTWE WA 3 ISUKU
1. ISUKU Y’AMAZI
A. Uburyo bwo gusukura amazi.
Igikorwa cya 1
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Basukura amazi bakora ibi:
a) Gusukura icyo uyatekamo d)Gusukura icyo uyabikamo
b) Kuyasukamo ugapfundikira e) Kuyayungurura
c) Gutegereza akabira f) Kuyabika apfundikiye.
Twiyemeje ko:
Tuzajya tunywa amazi atetse, tuyanywesha ibikoresho bisukuye.
Imyitozo
1. Kuki bateka amazi akabira?
2. Vuga uko babika amazi yo kunywa.
UMUKORO
Nimugera mu rugo mufashe ababyeyi banyu guteka amazi neza mwifashishije ibikoresho bisukuye,
muyayungurure, muyapfundikire neza, nahora muge munywaho.
B. Akamaro ko gusukura amazi.
Igikorwa cya 2
Mwitegereze aya mashusho muyaganireho, muvuge ibyo muyabonaho.
Dusobanukiwe ko:
Gusukura amazi birinda indwara ziterwa n’amazi mabi nk’inzoka zo mu nda, impiswi, tifoyide, korera n’izindi.
Igikorwa cya 3
Shushanya akapa gakangurira abandi kureka kunywa amazi mabi, Ukamanike mu ishuri.
Imyitozo
1. Mwifashishije amashusho akurikira
Mushyire ku bikorwa byiza na X ku bikorwa bibi.
2. Ese wigeze unywa amazi mabi? Byagenze bite?
3. Kuki tugomba kunywa amazi atetse buri gihe?
4. Vuga indwara uzi ziterwa no kunywa amazi mabi.
2. ISUKU Y’IBIRIBWA N’IBINYOBWA
A. Isuku y’ ibiribwa bikenerwa kurongwa n’akamaro kayo.
Igikorwa cya 4
Mwitegereze aya mashusho muyaganireho, muvuge ibyo muyabonaho.
Dusobanukiwe ko:
Ibiribwa byose bigomba kurongwa mbere yo kubiteka.
Dore uko bikorwa:
a) Kubanza gukaraba intoki
b) Gushyira ibyo ugiye kuronga mu kintu kidahitisha amazi.
c) Gutangira koza.
d) Kunyuguriza mu mazi meza. Imboga uzumukiriza ahantu hafite isuku.
e) Imbuto bazihanaguza agatambaro gasukuye; zikabikwa mu kintu gisukuye kandi gipfundikirwa.
Twiyemeje ko:
Mbere yo gufata ku biribwa tuzajya dukaraba intoki.
Tuzajya tugirira ibiribwa isuku.
Imyitozo
1. Kuki mbere yo kuronga ibiribwa dusabwa kubanza gukaraba intoki?
2. Sobanura impamvu ari ngombwa kubanza koza ibiribwa ibyo ari byo byose mbere yo kubiteka cyangwa kubirya.
3. Tanga ingero 4 z’ibiribwa bikenerwa kurongwa mbere yo kubiteka cyangwa kubirya.
4. Wari warwara inzoka? Wazitewe n’iki?
5. Iyo wokeje ikijumba cyangwa umwumbati urabyoza mbere yo ku birya? Sobanura.
UMUKORO
Buri wese azane kimwe muri ibi bikurikira:
(a) Urubuto
(b) Iteke
(c) Ikijumba
(d) Umwumbati
(e) Ikirayi
(f) Imboga
Mukore igikorwa cyo kubironga uko mwabyize.
Musobanurire bagenzi banyu uko bikorwa.
B. Isuku y’ibinyobwa n’akamaro kayo.
Igikorwa cya 6
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Ibinyobwa babinywesha ibikoresho bisukuye. Kugira isuku y’ibinyobwa birinda indwara ziterwa n’umwanda.
Twiyemeje ko:
• Mbere yo kunywa tuzajya dukaraba intoki.
• Tuzajya tunywesha ibikoresho bifite isuku.
• Tuzajya tugirira isuku ibinyobwa.
• Tutazajya tunywesha umunwa ku majerikani no kuri robine.
Imyitozo
1.Mwitegereze amashusho akurikira :
a)Mugaragaze ibikorwa byiza, muvuge n’impamvu ari byiza
b)Mugaragaze ibikorwa bibi, muvuge n’impamvu ari bibi
2. Kuki mbere yo kunywa amazi dusabwa kubanza gukaraba intoki?
3. Sobanura impamvu ari ngombwa kunywesha ibinyobwa ibikoresho bifite isuku.
4. Sobanura impamvu ari bibi kunywesha umunwa ku kajerikani cyangwa kuri robine.
5. Sobanura uko wagirira isuku ibinyobwa mbere yo kubinywa.
C. Ingaruka zo kutagira isuku y’ibiribwa n’ibinyobwa.
Igikorwa cya 7
Mwitegereze aya mashusho muyaganireho muvuge ibyo muyabonaho.
Imyitozo
1. Vuga indwara ebyiri ziterwa no kunywa ibinyobwa bidafite isuku.
2. Ni iyihe ndwara iterwa no kunywa ibinyobwa bidafite isuku uzi? Wabonye imeze ite?
3. Kuki ari ngombwa kunywa ibinyobwa bifite isuku?
4. Sobanura zimwe mu ngaruka mbi zo kunywa no kurya ibidasukuye.
D. Uko birinda ingaruka zituruka ku isuku nkey’ibiribwa n’ibinyobwa.
Igikorwa cya 8
Mwitegereze amashusho akurikira muyaganireho muvuge ibyo muyabonaho.
Twiyemeje ko:
- Tuzajya dusukura ibiribwa mbere yo kubirya.
- Dusukura ibyo tunyweramo mbere yo kubikoresha.
- Twirinda ingaruka mbi zikomoka ku mwanda.
Imyitozo
1. Sobanura uburyo bukwiye bwo kwirinda ingaruka ziterwa no kunywa ibinyobwa bidasukuye.
2. Vuga icyo wakora kugira ngo wirinde ingaruka ziterwa no kurya ibiribwa bidasukuye.
UMUKORO
1. Muzenguruke ku ishuri ryanyu murebe ko hari abana banywa amazi yo kuri robine, mubabuze
mubabwire ko atera indwara.
2. Mwitegereze uko iwanyu basukura ibiribwa n’ibinyobwa, nimugaruka ku ishuri muze kubiganiriza
abandi. abandi.
UMUKORO
1. Muzenguruke ku ishuri ryanyu murebe ko hari abana banywa amazi yo kuri robine, mubabuze
mubabwire ko atera indwara.
2. Mwitegereze uko iwanyu basukura ibiribwa n’ibinyobwa, nimugaruka ku ishuri muze kubiganiriza
abandi.
Isuzuma risoza umutwe wa 3
1. vuga ibintu bibiri bitera indwara y’impiswi ugaragaze uko yirindwa
2. Tondeka neza ibyiciro byo guteka amazi.
– Guteka amazi akabira
– Koza isafuriya
– Kuyungurura amazi yamaze kubira
– Kuyashyira mu kajerikani
– Gusuka amazi mu isafuriya yogeje neza
– Koza akajerikani ko gushyiramo amazi ayunguruye
– Gutereka isafuriya ipfundikiye neza ku mbabura
– Gupfundikira akajerikani karimo amazi ayunguruye
– Guterura ku mbabura amazi yabize
3. Tanga ingero 4 z’ibiribwa bigomba kuribwa cyangwa gutekwa bimaze kurongwa.
4. Vuga amazina 4 y’ibinyobwa bigomba kugirirwa isuku.
UMUTWE WA 4 INDWARA
1. Kwirinda indwara zandura n’izitandura ziterwa n’umwanda.
Igikorwa cya 1
Muganire kuri aya mashusho muvuge ibyo muyabonaho.
Dusobanukiwe ko:
Iyo ibikoresho byo mu gikoni bisukuwe neza birinda indwara zikurikira:
a) izandura ziterwa n’umwanda : korera, macinyamyambi, indwara z’uruhu n’izindi.
b) izitandura ziterwa n’umwanda:Tifoyide, inzoka zo munda, inda, amavunja, impiswi n’izindi .
Igikorwa cya 2
Mukore igikorwa cyo gusukura neza ibikoresho byo mu gikoni mukoresha ku ishuri.
Igikorwa cya 3
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Gusukura aho tuba n’imyenda twambara biturinda indwara zitandukanye ziterwa n’umwanda
urugero: inda n’amavunja
Igikorwa cya 4
Muhitemo kimwe muri ibi bikorwa mugikore:
– Kumesa utwenda tworoheje.
– Gukubura imbere y’ishuri.
– Gukoropa ishuri.
– Gukoropa ubwiherero.
Igikorwa cya 5
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Twirinda indwara zitandura ziterwa n’umwanda:
- Dusukura ibiribwa n’ibinyobwa
- Dukaraba intoki n’amazi meza n’isabune mbere yo kurya no kunywa na nyuma yo kuva mubwiherero.
Imyitozo
1. Tanga ingero z’indwara zitandura ziterwa n’umwanda
2. Vuga uko wakwirinda indwara ziterwa n’umwanda.
3. Ukoresheje ingero 2 tandukanya indwara zandura n’izitandura ziterwa n’umwanda.
2. Indwara zitandura ziterwa n’imirire mibi.
Igikorwa cya 6
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Tugomba kwirinda indwara ziterwa n’imirire mibi nka bwaki n’uruzingo. Tuzirinda turya indyo yuzuye igizwe n’ibi bikurikira:
Ibyubaka umubiri: inyama, amagi, ibishyimbo n’amashaza
Ibitera imbaraga: ibinyampeke (ibigori, amasaka,uburo, ingano), ibinyabijumba (imyumbati, amateke,
ibirayi, ibijumba) n’ibitoki.
Ibirinda indwara: imboga n’imbuto z’amoko yose.
Imyitozo
1. Tanga ingero 2 z’indwara zitandura ziterwa n’imirire mibi.
2. Indyo yuzuye iba igizwe n’ayahe mafunguro?
3. Tanga ingero 2 z’ibiribwa bigize indyo yuzuye
(a) Byubaka umubiri
(b) Bitera imbaraga
(c) Birinda indwara
4. Ni gute wakwirinda indwara ziterwa n’imirire mibi?
Igikorwa cya 7
Mukore igikorwa cyo gutera imboga ku kigo cyanyu. Aho ziri muzibagarire. Ahari amatungo mwahire
ibyatsi muyagaburire.
UMUKORO
1. Murebe ko iwanyu bateye imboga muzivomerere. Nimusanga zidahari mubasabe kuzitera.
Muze kubwira bagenzi banyu uko byagenze.
2. Niba ku ishuri no mu rugo iwanyu haba amatungo, muyahe ubwatsi. Niba ntayo, mubakangurire korora itungo rizabafasha kugira imirire myiza. Muze kubwira bagenzi banyu ibyo mwakoze.
Isuzuma risoza umutwe wa 4
1. Koresha indwara wuzuze imbonerahamwe.
– Amavunja – Inda
– Bwaki – Uruzingo
– Inzoka zo mu nda – Impiswi
– Korera – Indwara z’uruhu
– Tifoyide
2. Shyira ibiribwa bikurikira mu matsinda yabyo.
– Ibinyampeke – Ibinyabijumba
– Imbuto – Imboga
– Inyama – Ibishyimbo
– Amashaza – Amafi
– Amagi
UMUTWE WA 5 IMIBANIRE N’IMYITWARIRE IBONEYE
1. UBURENGANZIRA BW’ABANA
A. Uburenganzira bw’abana.
Igikorwa cya 1
Mwitegereze amashusho akurikira, muyaganireho muvuge ibyo muyabonaho.
Dusobanukiwe ko:
Abana dufite uburenganzira bwo:
• Kuvuzwa no kurindwa ikibi • Gukina
• Kugaburirwa • Kwambikwa
• Kugira ubwenegihugu • Kwiga
• Kuba mu muryango • Kubaho
Imyitozo
Soma uvuge uburenganzira bwubahirijwe
(a) Mutesi yaranyagiwe, bamukura mu mvura, bamwambika imyenda ishyushye.
(b) Kagabo yavuye ku ishuri baramugaburira.
(c) Keza yakinnye umupira aragwa aravunika bamujyana kwa muganga.
(d) Muhire yapfushije ababyeyi be bose, ubu arerwa no kwa Mbabazi.
(e) Murumuna wange ejo azatangira ishuri.
UMUKORO
Mwandike uburenganzira bw’abana ku mpapuro muzimanike mu ishuri no mu rugo.
B. Akamaro ko kubahiriza uburenganzira bw’abana.
Igikorwa cya 2
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Kubahiriza uburenganzira bw’abana bituma:
– Babaho neza. – Bakura neza.
– Bahora bishimye. – Bagira ubuzima bwiza.
Imyitozo
1. Sobanura akamaro ko kubahiriza uburenganzira bw’umwana.
2. Ese uburenganzira bwawe burubahirizwa? Sobanura.
C. Ihohoterwa rikorerwa abana n’impamvu ziritera.
Igikorwa cya 3
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Umwana ashobora guhohoterwa akorerwa ibi bikurikira:
• Kumukoresha imirimo • Kumuhoza ku nkeke
ivunanye • Kumuraza hanze
• Kumwicisha inzara • Ibihano bikomeye
• Kumukubita • Kutamuvuza arwaye
• Kumubuza kwiga • Kutamwambika
• Kumubuza gukina • Kumunigana ijambo/Kutamwumva
• Kumutuka • Kumutoteza
Guhohotera umwana bishobora guterwa: n’ubugome, ubusinzi n’ubujiji bwo kutamenya uburenganzira bwe.
Igikorwa cya 4
Mwitegereze aya mashusho muyaganireho muvuge ibyo muyabonaho.
Mwandike ku mpapuro amagambo yamagana abantu bahohotera abana. Muzimanike ku ishuri no
mu rugo.
Umwitozo
Tanga ingero 3 z’ibintu bishobora gutuma uburenganzira bw’umwana butubahirizwa.
D. Kwirinda ihohoterwa rikorerwa abana.
Igikorwa cya 5
Mwitegereze aya mashusho muyaganireho muvuge ibyo muyabonaho.
Dusobanukiwe ko:
-Tugomba kuvuga abaduhohotera.
-Tugomba kureba ko uburenganzira bwacu bwubahirizwa, turushaho kubusobanukirwa.
-Dusobanurira bagenzi bacu uburenganzira bwabo.
Twiyemeje ko:
Tuzajya tubwira ababyeyi n’abarezi bacu
Igikorwa cya 6
Mwandike ku mpapuro uko mwakwirinda ihohoterwa rikorerwa abana muzimanike mu ishuri.
Imyitozo
1. Sobanura icyo wakora
(a) Igihe uhohotewe.
(b) Ubonye mugenzi wawe ahohoterwa.
2. Ese wigeze uhura n’ihohoterwa iryo ariryo ryose? Wabigenje ute?
2. UMUCO W’AMAHORO
a. Kubana mu mahoro mu mikino no mu myigire.
Igikorwa cya 7
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Dushobora kubana mu mahoro mu mikino:
• Tutikunda • Dukina nta vangura
• Dusabana • Tubabarirana
• Dukina nta kuvunana • Dusabana imbabazi
• Twumvira kandi twubahana.
Dushobora kubana mu mahoro mu myigire dukora ibi bikurikira:
Kudasakuza mu ishuri no Kwigana n’abandi mu matsinda.
Gufatanya n’abandi mu mirimo itandukanye.
Gusobanurirana no gufasha abafite ubumuga.
Twiyemeje ko:
Tugiye kwimakaza umuco w’amahoro mu gihe cyo kwiga, gukina n’ahandi hose.
Imyitozo
1. Sobanura uko ubana n’abandi mu mahoro igihe:
(a) Mukinana
(b) Mwigana
2. Vuga ibintu bibi utagomba gukora ukina n’abandi.
3. Tanga ingero z’ibintu bibi wakwirinda igihe wigana n’abandi.
4. Soma inkuru ikurikira usubize ibibazo:
– Mutesi yiga mu mwaka wa kabiri.
– Iyo ageze ku ishuri asuhuza abo ahasanze.
– Iyo dukorera mu matsinda arasakuza cyane.
– Iyo umusobanuje agusobanurira yishimye.
– Mu kiruhuko akina n’inshuti ze gusa.
– Iyo umutiye igitabo arakigutiza.
Subiza:
(a) Ni iki kigaragaza ko Mutesi atabana neza mu mikino?
(b) Ni iki kigaragaza ko Mutesi abana neza mu mikino no mu myigire?
(c) Ni iyihe myitwarire ya Mutesi mu myigire?
UMUKORO
1. Mwitegereze ko abana bose bakina mu mahoro.
Abatabyubahiriza mubaganirize ibyiza byo gukina mu mahoro
2. Mwigenzure murebe ko mwigana mu mahoro aho musanga ibibi mubikosore mufatanije n’umurezi wanyu.
3. KWIMAKAZA UMUCO W’AMAHORO
A. Mu biganiro.
Igikorwa cya 8
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Dushobora kuganira mu mahoro
– Dutega abandi amatwi.
– Tudasakuza ngo dutere hejuru.
– Tutivanga mu biganiro bitatureba by’abantu bakuru.
– Dukurikiza inama tugiriwe.
– Twirinda gusuzugura ibitekerezo by’abandi.
– Tuvuga igihe duhawe ijambo.
Imyitozo
1. Mu ishuri ryanyu mujya muganira? Mubigenza mute?
2. Vuga ibintu by’ingenzi ukwiye kwirinda igihe uganira na bagenzi bawe.
B. Mu bikorwa binyuranye ku ishuri.
Igikorwa cya 9
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Twabana mu mahoro ku ishuri:
– Dukorera hamwe – Dufashanya
– Dukorana urukundo – Tutabangamira abandi
– Tudaca abandi intege – Tutananizanya
– Tutanebwa – Dukorera mu mahoro
Umwitozo
Tanga ingero z’ ibintu byiza by’ingenzi ukwiye gukora igihe
4. IMYITWARIRE IBONEYE KU ISHURI
A. Kubahiriza amategeko n’amabwiriza y’ishuri.
Igikorwa cya 10
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Tugomba kubahiriza amategeko n’amabwiriza y’ishuri:
– Twambara impuzankano y’ishuri.
– Twitwara uko bisabwa ku ishuri.
– Twubahiriza igihe.
– Twubaha abarezi n’abayobozi b’ishuri.
– Dukora imikoro duhabwa n’abarezi.
– Dufata neza inyubako n’ibikoresho by’ishuri.
Umwitozo
Vuga nibura amategeko atatu y’ishuri wigamo.
B. Imyitwarire iboneye ku bayobozi b’ishuri.
Igikorwa cya 11
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Tugomba:
• Kububaha abayobozi
• Kwakira n’amaboko yombi ibyo baduhaye
• Gutegereza ko baduha akaboko tubasuhuza
Twiyemeje ko tuzajya:
– Dusuhuza abarezi n’abayobozi b’ikigo uko bikwiye.
– Tubumvira kandi tububaha.
– Turangwa n’ikinyabupfura.
Umwitozo
Vuga muri make uko witwara iyo bagutumye ku muyobozi w’ikigo.
C. Imyitwarire iboneye kuri bagenzi bacu.
Igikorwa cya 12
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Tugomba kwitwara neza kuri bagenzi bacu:
– Dukinira hamwe – Dusaranganya
– Dusangira – Dufashanya
– Dukorera hamwe – Tugirana inama
Imyitozo
1. Tanga ingero z’ibintu by’ingenzi ukwiye gukora kugira ngo wite kuri bagenzi bawe bafite ubumuga.
2. Sobanura uko witwara kuri bagenzi bawe mwigana.
5. IMYANYA MYIBARUKIRO
A. Ibikorwa bibangamira imyanya ndangagitsina.
Igikorwa cya 13
Itegereze uvuge ibyo ubona kuri aya mashusho.
Dusobanukiwe ko:
Ibikorwa bibangamira imyanya ndangagitsina ari:
– Kuyikinisha – Gufatwa ku ngufu
– Guhohoterwa – Kutayigirira isuku
Twiyemeje ko Tuzajya:
– Twirinda abagizi ba nabi bashobora kutwonona, tubabwira abaturera, abarezi n’abayobozi.
– Tugirira isuku imyanya ndangagitsina.
– Twirinda uwadukorakora ku myanya ndangagitsina.
Imyitozo
1. Wakora iki haramutse hagize uguhohotera?
2. Uwaguha ibisuguti, shokola, n’utundi tuntu ngo agukore ku gitsina wakwemera? Sobanura.
UMUKORO
Mubaze ababyeyi uko mwakwirinda ibikorwa bibangamira imyanya ndangagitsina.
6. UBUMUGA
A. Ubumuga ni iki?
Igikorwa cya 14
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Ubumuga ari ukudakora kw’ingingo zimwe na zimwe z’umubiri.
Ubumuga umuntu ashobora kubuvukana, kubuterwa n’indwara cyangwa impanuka.
Twiyemeje ko:
Tuzajya dufasha uko dushoboye kose abafite ubumuga.
Imyitozo
1. Sobanura ijambo ubumuga.
2. Vuga bimwe mu bintu bitera ubumuga.
B. Uburenganzira bw’abafite ubumuga.
Igikorwa cya 15
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Abafite ubumuga bafite uburenganzira bwo:
• Kwiga
• Guhabwa imirimo nk’abandi
• Kwidagadura no gutembera aho bashaka
• Koroherezwa kujya mu nyubako ndende
• Kujya ahagaragara nk’abandi
• Kuvuzwa
• Kwambikwa
• Gutora abayobozi no gutorerwa ubuyobozi
• Guhabwa ibyangombwa nk’abandi
• Kuba mu muryango
• Kugira izina
Twiyemeje ko Tuzajya:
Twubahiriza uburenganzira bw’abafite ubumuga, tubatabariza igihe tubonye abantu babahohotera.
Imyitozo
1. Ese abafite ubumuga bafite uburenganzira nk’ubwawe? Sobanura.
2. Sobanura icyo wakora igihe ubonye umuntu uhohotera ufite ubumuga.
3. Tanga ingero 4 z’uburenganzira bw’abafite ubumuga.
4. Kuki tugomba kurinda ihohoterwa bagenzi bacu bafite ubumuga?
Isuzuma risoza umutwe wa 5
1. Subiza yego cyangwa oya
(a) Kwima umwana ibiryo ni ukumuhohotera.
(b) Kubahiriza uburenganzira bw’abana bituma bakura.
(c) Abantu bahohotera abana bakwiye gushimirwa.
(d) Gukoresha abana imirimo ivunanye ni ukubahohotera.
(e) Umwana ukosa agomba guhanwa bikomeye.
(f) Mbonye uhohotera umwana natabaza abantu bakuru.
2. Vangura uburenganzira n’ihohoterwa wifashishije iyi mbonerahamwe.
– Gukubitwa – Gutukwa
– Gutotezwa – Gukina
– Kuvuzwa – Gutegwa amatwi
– Kubaho – Kwambikwa
– Kuvunishwa
UMUTWE WA 6 UBUKUNGU
1. IBYANGOMBWA NKENERWA MU BUZIMA
A. Ibyangombwa nkenerwa by’ibanze mu buzima.
Igikorwa cya 1
Mwitegereze amashusho akurikira muyaganireho muvuge ibyo muyabonaho.
Imyitozo
1. Sobanura ijambo ibyangombwa nkenerwa.
2. Tanga ingero 4 z’ibyangombwa by’ibanze uhabwa.
3. Umwana udahabwa ibyangombwa nkenerwa bimugendekera bite? Sobanura.
B. Ibyangombwa nkenerwa bitari iby’ibanze.
Igikorwa cya 2
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Ibyangombwa nkenerwa bitari iby’ibanze ari ibintu umuntu akenera ariko atabibona akabaho.
Ingero: imodoka, ipikipiki, igare, indege, intebe, akabati, tereviziyo, radiyo, mudasobwa, isitimu.
Imyitozo
1. Tanga ingero 4 z’ibyangombwa nkenerwa bitari iby’ibanze.
2. Ni irihe tandukaniro riri hagati y’ibyangombwa nkenerwa by’ibanze n’ibitari iby’ibanze?
C. Inzitizi zo kubona ibyangombwa mu buzima.
Igikorwa cya 3
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Inzitizi zituma abantu batabona ibyangombwa nkenerwa ari ubukene, inzara, ubusinzi, ubunebwe,
ibyorezo, intambara n’ibiza.
Imyitozo
1. Tanga ingero 2 z’ibiza bishobora gutuma abantu babura ibyangombwa nkenerwa.
2. Ese iwanyu mwaba mwarigeze mubura ibyangombwa nkenerwa? Byatewe n’iki?
D. Ingaruka zo kutabona ibyangombwa bikenerwa.
Igikorwa cya 4
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Ingaruka mbi zo kubura ibyangombwa nkenerwa ari:
• Kurwaragurika • Indwara z’ibyorezo
• Abana ntibiga • Urupfu
• Kuba ahantu habi • Ubuzererezi
• Kwambara nabi • Ubusabirizi
• Indwara ziterwa n’imirire mibi • Gusonza n’ibindi
Umwitozo
(a) Mwaba mwaragize ingaruka ziterwa no kubura ibyangombwa nkenerwa mu buzima?
(b) Mwabigenje mute? Musobanure.
UMUKORO
Nimutaha mwitegereze aho munyura, murebe ko hari ingo zagezweho n’ingaruka zo kubura ibyangombwa
nkenerwa. Muge inama mushake icyo mwazifasha kitabagoye.
2. AMAFARANGA
A. Akamaro k’amafaranga mu muryango.
Igikorwa cya 5
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Amafaranga adufitiye akamaro kanini:
Tuyaguramo ibyo dukeneye.
Tuyategesha imodoka, moto, igare, ubwato n’indege.
Tuyatwerera inshuti. Tuyishyura abadukorera n’ibindi.
Twiyemeje ko tuzajya:
Dufata neza amafaranga, twirinda kuyata no kuyangiza.
Imyitozo
1. Sobanura akamaro k’amafaranga ku bana.
2. Vuga akamaro k’amafaranga ku muryango wawe.
B. Inzitizi zituma amafaranga ataboneka mu muryango.
Igikorwa cya 6
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Inzitizi zituma amafaranga ataboneka ari:
Ubushomeri, ubunebwe, ibiza n’ibyorezo, umubare munini w’abana, gusesagura n’amakimbirane.
Twiyemeje ko Tuzajya twirinda:
- Kwangiza no kumenagura amazi.
- Gucana amatara bitaringombwa.
Imyitozo
1. Sobanura uruhare rwawe mu kwirinda inzitizi zituma amafaranga ataboneka mu muryango wawe.
2. Tanga ingero z’ibintu bishobora gutuma abagize umuryango babura amafaranga.
UMUKORO
Muganire ku nzitizi zituma iwanyu mubura amafaranga. Muvuge uko imiryango yabikemura.
C. Ingaruka zo kubura amafaranga mu rugo.
Igikorwa cya 7
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Ingaruka zo kubura amafaranga mu rugo ari:
– Urupfu – Ubushukanyi
– Ubujura – Ubwambuzi
– Kutivuza – Ishyari
– Ubuzererezi – Amakimbirane
– Inzangano – Amadeni adashira
Imyitozo
1. Mu muryango wanyu mwaba mwarigeze mubura amafaranga? Mwabigenje mute?
2. Vuga ingaruka uzi zo kubura amafaranga mu rugo.
UMUKORO
Nimutaha mwitegereze mu baturanyi banyu. Murebe ingaruka zo kubura amafaranga. Nimugaruka ku ishuri
buri wese avuge ibyo yabonye. Mwigire hamwe icyo mwabafasha.
D. Uburyo buboneye bwo gukoresha neza amafaranga.
Igikorwa cya 8
Mwitegereze amashusho akurikira muyaganireho muvuge ibyo muyabonaho.
Dusobanukiwe ko:
Uburyo buboneye bwo gukoresha neza amafaranga ari:
– Kubanza ugakora urutonde rw’ibyo ukeneye
– Kugurira aho badahenda
– Kugura ibyujuje ubuziranenge
– Kubara neza amafaranga ntibakwibe
– Kutagura ibitari ku rutonde
– Kubika amafaranga muri banki n’ibindi
Imyitozo
1. Sobanura akamaro ko gukora urutonde rw’ibyo ugura mbere yo kujya guhaha.
2. Sobanura uburyo buboneye bwo kubika neza amafaranga.
UMUKORO
Mu matsinda buri wese abwire bagenzi be uko iwabo bakoresha amafaranga. Murebere hamwe
niba bayakoresha neza.
E. Ingaruka zo gukoresha nabi amafaranga.
Igikorwa cya 9
Mwitegereze aya mashusho muyaganireho muvuge ibyo muyabonaho
Ingaruka zo gukoresha nabi amafaranga mu rugo ari:
Dusobanukiwe ko:
Ubukene • Igihombo
• Gusonza • Intonganya
• Ubujura • Amahane
- Umubabaro
Twiyemeje ko:
Tuzajya twirinda gukoresha nabi amafaranga.
Imyitozo
1. Iwanyu bigeze kugerwaho n’ingaruka zo gukoresha nabi amafaranga? Babigenje bate? Sobanura.
2. Tanga ingaruka uzi zo gukoresha nabi amafaranga.
UMUKORO
Muganire n’ababyeyi banyu ku bibi byo gukoresha nabi amafaranga. Muzabiganirire bagenzi banyu.
3. UMUTUNGO RUSANGE
A. Ibintu by’ingenzi bigize umutungo rusange mu Mudugudu no mu Kagari.
Igikorwa cya 10
Mwitegereze amashusho akurikira muyaganireho muvuge ibyo muyabonaho:
Dusobanukiwe ko:
Umutungo rusange ari:
Ibintu bikoreshwa n’abantu bose ntawe ubyise ibye.
Ibintu by’ingenzi bigize umutungo rusange mu Mudugudu no mu Kagari ari:
• Imihanda • Amasoko • Amavuriro
• Ibibuga • Amashuri • Amavomo
Twiyemeje ko:
Tuzajya dukoresha neza umutungo rusange.
Imyitozo
(1) Tanga ingero z’ibintu bigize umutungo rusange.
(2) Umutungo rusange ucungwa na nde?
B. Imicungire y’umutungo rusange uri mu Mudugudu no mu Kagari.
Igikorwa cya 11
Mwitegereze aya mashusho muyaganireho muvuge ibyo muyabonaho.
Dusobanukiwe ko:
Twese dufatanije n’ubuyobozi bw’ inzego z’ibanze dufite inshingano zo gucunga neza ibigize umutungo
rusange:
– Tutabyangiza,
– Tubirinda ababyangiza,
– Dushishikariza ababyeyi kubisana no kubifata neza.
Twiyemeje ko:
Dufatanyije n’ababyeyi n’abarezi bacu tuzajya tugira inama abantu bangiza umutungo rusange.
Umwitozo
Sobanura uko wagira uruhare mu micungire myiza y’umutungo rusange aho utuye.
UMUKORO
Nimutaha mwitegereze imitungo rusange iboneka mu kagari kanyu mugaragaze imicungire yayo.
pg 72


text:
Mu karere ka Kicukiro bageni bari bagiye gusezerana bibanza gupfa bari Imbere y’abayobozi n’ababaherekeje nyuma y'uko bananiwe kumvikana ku ivangamutungo.
Kuri uyu wa Kane Tariki 10 Kamena 2021, ni bwo aba bageni bagiye gusezeranira mu karere ka Kicukiro ku murenge wa Kigarama. Nkuko bisanzwe abayobozi babasezeranyije babanje kubigisha cyo kimwe n’abandi bageni maze nyuma yaho umuyobozi asaba aba bageni guhitamo uburyo bwo gucunga umutungo.
Ubusanzwe abageni bahitamo gusezerana ivanga mutungo rusange, muhahano cyangwa se ivangura mutungo risesuye. Ibintu byahinduye isura ubwo umuyobozi yageraga kuri aba bageni akababaza uburyo bahisemo gusezerana.
Kubasezeranya byabanje gupfa bananiwe kumvikana ku ivangamutungo, byaje kuba ngombwa ko basohoka
N’ikibazo yabanje kubaza umugore maze umugabo ahita yitanguranwa asubiza agira ati ”Nivanga mtungo muhahano”. Umuyobozi yahise atungurwa maze mu ruhame yibaza impamvu ahamagaye umugore amubaza maze umugabo agahita asubiza! Gusa uyu mugore nawe yari yasubije n'ubwo ijwi rye ryari hasi ariko yari yavuze ko we ashaka ivanga mutungo rusange.
Ibintu byahise bihindura isura maze umuyobozi abaza umugabo usa n'aho akuze niba barabanje kubyumvikanaho maze amubaza impamvu bagomba gusezerana ivanga mutungo muhahano. Yasubije agira ati ”Yari yabyibagiwe yumvise ivanga mutungo rusange ntiyabyumva neza icyo bigenda bisobanura”. Yakomeje asobanura ko impamvu bagomba gusezerana ivanga mutungo muhahano ari uko we asanzwe afite abandi bana yabyaye akaba ariyo mpamvu bagomba guhera kuri muhahano.
Umugore yageze aho azenga amarira menshi mu maso
Bwa Kabiri umuyobozi yongeye kubaza umugore uburyo ahitamo, avuga ko ari ivanga mutungo muhahano ariko ako kanya amarira ahita azenga mu maso. Umuyobozi yamusabye kureka kurira ahubwo arabanza arongera umusobanurira uko ivangamutungo muhahano riba rimeze. Byabaye ngombwa ko ababaherekeje batanga ibitekerezo muri uyu muhango! Hari uwahagurutse asaba ko bajya hanze bakabanza bakabyumvikanaho.
Hari undi wavuze ko hari ibintu bashakanye mu gihe bari bamaze babana bikaba ari byo bananiwe kumvikanaho. Byaje kurangira umuyobozi abasabye kujya hanze bakabanza kubyumvikanaho neza maze abanza gusezeranya abandi.
Mu gihe bageze hanze nkuko bigaragara mu mashusho yashyizwe kuri Youtube na YAWE TV, nabwo rwakomeje kubura gica buri wese ajya mu muryango we. Nyuma yaho byaje kuba ngombwa ko umuyobozi yongera kugirana nabo ikiganiro kihariye noneho baza kwemera gusezerana ivanga mutungo.
Icyatunguye abantu ni uko mu gihe cyo kurahira umugore yangaga kuvuga amazina y’umugabo akayasimbuka ndetse abikora inshuro nyinshi. Amaze kubisubiramo inshuro zirenga 4 bipfa, umuyobizi yageza aho amusaba kubanza agasoma yitonze (Indahiro) akabanza kuyicishamo amaso, nabwo birongera biba iby'ubusa agasimbuka byinshi biri mu ndahiro. Byaje kuba ngombwa ko bamusomera nawe akajya asubiramo ku buryo byafashe iminota myinshi.
Uyu mugore yarahiraga agasimbuka amazina y'umugabo


text:
Home > Amatangazo > NTAKARAZA COLONEL: Itangazo ryo guhindura amazina asanganwe
Turamenyesha ko uwitwa NTAKARAZA COLONEL mwene Hitimana Joseph na Uzamushaka Rose, utuye mu Mudugudu wa Mpinga, Akagari ka Cyingwa, Umurenge wa Gitambi, Akarere ka Rusizi, mu Ntara y’Iburengerazuba wanditse asaba uburenganzira bwo guhinduza amazina asanganywe ariyo NTAKARAZA COLONEL, akitwa MANIRADUKUNDA Colonel mu gitabo cy’irangamimerere.
Impamvu atanga yo guhinduza izina ni Izina ry’irigenurano rikaba riteye ipfunwe.